עובדי בית החולים 'מעיני הישועה ' ינקטו ביום א' בצעדים ארגוניים

על פי הודעת ההסתדרות , 600 עובדי המנהל , המשק והפארא -רפואיים יעבדו במתכונת שבת על רקע מבוי סתום במו"מ עם הנהלת ביה"ח שמטרתו לצמצם את הפער בין תנאי העובדים ושכרם לבין אלו של מקביליהם בבתי החולים האחרים

עובדי המנהל , המשק והעובדים הפרא -רפואיים בבית החולים החרדי 'מעיני הישועה ' שבבני ברק ינקטו ביום ראשון הקרוב בצעדים ארגוניים במסגרתם יעבדו במתכונת שבת, כך מסרה ההסתדרות .

על פי ההודעה , העיצומים יינקטו על רקע מבוי סתום במשא ומתן עם הנהלת בית החולים . הסכסוך נוגע לכ -600 עובדי בית החולים העוסקים במקצועות המנהל , המשק והפארא -רפואיים.

עובדי המנהל , המשק והמקצועות הפארא -רפואיים בבית החולים מעיני הישועה מועסקים בתנאים קשים ובפער משמעותי מתנאי המינימום הנהוגים בבתי החולים במגזר הציבורי . לפני כשנתיים הם התאגדו בהסתדרות מתוך מטרה להגן על זכויותיהם ולשפר את שכרם ותנאי העסקתם כך שיהיו מכבדים והוגנים .

א', עובדת בחדר ניתוח בבית החולים סיפרה: "אני כאן 20 שנה ועדיין עובדת על משכורת מינימום ומגדלת את ילדיי בדוחק . ההנהלה חיה ברווח ואני נאבקת בכל חודש כדי שהילדים שלי ילמדו בישיבות הכי טובות".

מההסתדרות נמסר כי ל"אורך חודשים ארוכים ניהלה נציגות העובדים משא ומתן אחראי מול ההנהלה , אך פעם אחר פעם סירבה ההנהלה להציע הצעה שיש בה בשורה אמיתית אשר תצמצם את הפער בין תנאי העובדים ושכרם לבין אלו של מקביליהם בבתי החולים האחרים . ככל שיהיה צורך בכך וההנהלה לא תתעשת בה ותחזור לשולחן הדיונים עם כוונות אמיתיות להגיע להסכם , יוחרפו הצעדים . יודגש כי בקיום הצעדים הארגוניים תנהג נציגות העובדים באחריות כלפי ציבור המטופלים בבית החולים , ותימנע מסיכון חיי אדם. בנוסף , תפעיל ההסתדרות ועדת חריגים בראשות סגן יו"ר האגף לאיגוד מקצועי בהסתדרות , רפי מסט."

עוד צויין בהודעת ההסתדרות כי נוכח דיווחים של עובדים הפעילים בהתאגדות על מקרים של הפרעות אסורות בדין למהלך ההתאגדות מצד הנהלת בית החולים , נשלח מכתב התראה מטעם עו"ד מאיה צחור-אבירם מהלשכה המשפטית לאג"מ בהסתדרות בראשות עו"ד חנה שניצר-רהב. במכתב דרשה ההסתדרות ממנהל בית החולים שלמה רוטשילד לחדול לאלתר מההתנהלות המפרה ומהתופעות האסורות המתרחשות בבית החולים .

סגן יו"ר האגף לאיגוד מקצועי בהסתדרות , רפי מסט מסר: "צר לנו כי הגענו לצעדים חריפים אלו, אך אלו יכלו להימנע לו הייתה הנהלת בית החולים מתעשתת ונכונה לתגמל את העובדים בשכר מכבד".

חבר ועד הפעולה של עובדי המנהל , המשק והפארא -רפואיים, אהוד בר-תור, ציין: "הצרה שלנו היא צרת כלל האוכלוסייה החרדית , ואנחנו מקווים כי הדרך הקשה שלנו תסלול את הדרך לכלל השכירים החרדים ונגיע לשינוי משמעותי ולתנאים מכבדים יותר".

רכזת הסקטור החרדי בהסתדרות , אודליה מעודה: "ממעסיק חרדי אנו מצפים להתנהלות מוסרית ברוח ערכי היהדות . ההסתדרות עומדת מאחורי עובדי מעייני הישועה ולא תאפשר את המשך הפגיעה בהם ובמשפחותיהם ."

תגובת בית החולים מעיני הישועה : "מבחינת הנהלת בית החולים אין כל שינוי בפעילות השוטפת של כלל המחלקות . בית החולים ימשיך להעניק שירות מלא לכל המטופלים . ההנהלה תמשיך בהליכי הידברות עם רצון טוב מול כל הגורמים ."

המאוגדים:עובדי בית החולים 'מעיני הישועה' ינקטו ביום א' בצעדים ארגוניים

הודעת_ה_הסתדרות

ה_פארא_-_רפואיים

מומ_עם_הנהלת_ביהח

מבוי_סתום_ב_מומ_עם_הנהלת_ביהח

תנאי_ה_עובדים

ה_פער_בין_תנאי_ה_עובדים_ו

בתי_ה_חולים_ה_אחרים

מקבילי_הם_ב_בתי_ה_חולים_ה

תנאי_המקבילים

נציגות_ה_עובדים

שינוי_משמעותי

ציבור_ה_מטופלים_ב_בית_ה_חולים

ה_אגף_ל_איגוד_מקצועי_ב_הסתדרות

הפרעות_אסורות_ב_דין


אושר לקריאה ראשונה: מעסיק פוגעני לא יוכל להעסיק עובדים זרים

על פי הצעת החוק של ח"כ מיכל רוזין (מרצ), שאושרה היום (ב') ע"י ועדת העבודה והרווחה , משרד הפנים יהיה רשאי לשלול את היתרי ההעסקה ממעסיקים שהוגש נגדם כתב אישום, או מתנהלת נגדם חקירה בגין עבירות חמורות. נציגי החקלאים בדיון הביעו התנגדות להצעה

ועדת העבודה , הרווחה והבריאות של הכנסת אישרה היום (שני), לקריאה ראשונה, את הצעת החוק של ח"כ מיכל רוזין (מרצ) שתשלול את הזכות להעסיק עובדים זרים ממעסיקים פוגעניים. על פי ההצעה , יהיה רשאי משרד הפנים לבטל, או לא לחדש, היתרים להעסקת עובדים זרים ממעסיקים שהוגש נגדם כתב אישום, או מתנהלת נגדם חקירה בגין עבירות חמורות, כגון סחר בבני אדם, עבודה בתנאי עבדות או עבודות כפייה. "למערכת המשפט בישראל לוקח זמן, ואנחנו צריכים להגן על העובדים . לא נאפשר סחר, כפייה ועבדות " אמרה רוזין במהלך הדיון .

נציגי החקלאים , שהגיעו לדיון , הביעו זעם על הכוונה לאפשר את ביטול ההיתרים עוד לפני הרשעה. "אדם הוא זכאי כל עוד לא הורשע. בנוסף , לא ברור במדויק איזה חקירות יאפשרו אי חידוש רישיון העסקה ", אמר היועץ המשפטי להתאחדות האיכרים והחקלאים , עו"ד אמיר שניידר. מזכיר ארגון מגדלי הירקות , אלי אהרון, היה בוטה הרבה יותר. "נמאס כבר" אמר, "תגידו שאתם רוצים לבטל את החקלאות הישראלית , ונבנה את עצמנו על סמך ארדואן ועבדאללה . אתם רוצים לחנוק אותנו ?". .

יו"ר הוועדה , ח"כ אלי אלאלוף (כולנו ), הבהיר כי הועדה תוסיף לדון בהצעת החוק לקראת העלאתה לקריאה שנייה ושלישית , ואף תבצע התאמות בנוסח החוק , אם יהיה צורך בכך . עם זאת, הדגיש אלאלוף כי "אינני סבור כי יש מעסיקים התומכים בפגיעה בעובדיהם , ולכן לא כל הטענות נגד הצעת החוק ברורות לי ".

מארגון קו לעובד , הפועל להבטחת זכויותיהם של עובדים זרים בישראל , מברו כי "כבר ראינו מקרים שבהם מעסיק שעובדיו הוכרו כקרבנות סחר קיבל היתר להעסקת עובדים חדשים במקום אלו שהועברו למקלט . הצעת החוק הזאת מאפשרת שלילת היתר במקרים כאלה , ובמקרים שרק נפתחה חקירה".

עם זאת, ציינו בקו לעובד כי הצעת החוק מנוסחת כסמכות שהרשות רשאית לעשות בה שימוש אך אינה מחויבת לעשות זאת. "לטעמנו , במקרים של עבירות חמורות – חובה לשלול היתרים ואין לתת יד לפרשנות מצמצמת של הכלי החשוב הזה " אמרו, "חשוב לומר שהכלי של שלילת היתר הוא כלי מאוד אפקטיבי ומאוד הגיוני. ההיתר הוא הטבה – פריבילגיה, זו אינה זכות קנויה". עוד ציינו כי על אף שבפועל , כבר כיום יש לממונה את הרשות לשלול היתרים – הכלי מופעל לעתים נדירות ביותר בלבד.

סעיף נוסף בהצעת החוק שהתייחסו אליו בקו לעובד , הוא הסעיף המתיר לשר העבודה והרווחה לקבוע דרכים מחייבות לתשלום שכרם של העובדים הזרים . הצעת החוק המקורית ביקשה לחייב את תשלום השכר לחשבון בנק בישראל , באופן שיאפשר יותר מעקב אחר סכומי הכסף המשולמים לעובדים למניעת תופעות של ניצול. בקו לעובד הבהירו שתשלום השכר במזומן , או חיובם של העובדים לפתוח חשבונות בנק משותפים עם מעסיקיהם – תופעות נפוצות כיום, הם פתח לניצול , שהצעת החוק המקורית עשויה הייתה לעצור.

חברה ועבודה:אושר לקריאה ראשונה: מעסיק פוגעני לא יוכל להעסיק עובדים זרים

נציגי_חקלאים

ארגון_מגדלי_ירקות


הסכם קיבוצי זמני בישראייר ימנע פיטורי עובדים

ההסתדרות והנהלת חברת התעופה חתמו על הסכם קיבוצי המסדיר את תנאי השכר של הטייסים . כל טייסי החברה , 60 במספר , ימשיכו לעבוד תוך קיצוץ בשכרם . ההסכם נחתם לחודשיים

על רקע משבר הקורונה והשפעתו על ענפי התעופה והתיירות : ההסתדרות , הנהלת חברת ישראייר וועד טייסי החברה , חתמו בימים אלה על הסכם קיבוצי זמני, אשר מסדיר את תנאי השכר והתעסוקה של הטייסים למשך חודשיים. מטרת ההסכם , למנוע פיטורים של עובדים מחד, ולאפשר לחברה להתמודד עם הירידה בפעילותה , מאידך.

על פי ההסכם , כל טייסי החברה – כ-60 טייסים – ימשיכו לעבוד, אך שכרם יקוצץ ב-50% בחודשים אפריל ומאי . הקיצוץ יתבצע על כל מרכיבי השכר , למעט אש"ל והחזרי נסיעה. ההפרשות הסוציאליות יהיו מהסכום המלא , לפני הקיצוץ . טייסים שיבקשו לצאת לחל"ת , יוכלו לעשות זאת. ההסכם יפקע בסוף חודש מאי, ככל שלא יושגו הסכמות חדשות עד אז. הוא ייפתח מיידית אם תהיה ירידה משמעותית נוספת בכמות הטיסות של החברה , יחסית להיום .

יו"ר ההסתדרות ארנון בר-דוד אמר: "אני מברך את יו"ר איגוד עובדי התחבורה אבי אדרי ואת צוות האיגוד , וכן את הנהלת ישראייר ועובדיה , אשר גילו אחריות וסולידריות נוכח השעה . כך, בערבות הדדית בין עובדים למעסיקים , יש לנהוג בכל הסקטורים ". יו"ר איגוד עובדי התחבורה בהסתדרות , אבי אדרי, אמר: "הנהלת החברה והטייסים הבינו את גודל המשבר ושילבו ידיים באומץ , כדי לחזק את החברה בימים הכי קשים לעולם התעופה . מהיכרות אישית, כשמדובר בציבור עובדים אמיץ ומנהיגותי ובמנכ"ל יצירתי, השמיים הם הגבול , תרתי משמע".

מנכ"ל ישראייר, אורי סירקיס, אמר: "ישראייר בחרה שלא להוציא את טייסיה לחופשה ללא תשלום, בכדי לאפשר לחברה גמישות תפעולית מירבית, המאפשרת לה להפעיל ללא הגבלה טיסות חילוץ ומטען . בדרך יצירתית זאת שומרים טייסי ישראייר על כשירות ורמת בטיחות גבוהות. הורדת השכר האפקטיבית של טייסי החברה מאפשרת לחברה להפעיל טיסות מטען לסין במחירים תחרותיים".

במשא ומתן על ההסכם היו שותפים גם מנהלת החטיבה האווירית באיגוד , עו"ד קרנית שפר-לידור, ויו"ר ועד הטייסים בחברה , שי וינר.

כלכלת הקורונה:הסכם קיבוצי זמני בישראייר ימנע פיטורי עובדים

פיטורי_עובדים

הנהלת_חברת_ה_תעופה

ה_שכר_של_ה_טייסים

תנאי_ה_שכר_של_ה_טייסים

קיצוץ_ב_שכר_ם

עולם_ה_תעופה

חופשה_ללא_תשלום

סוף_חודש_מאי

ארנון_בר_-_דוד

איגוד_עובדי_ה_תחבורה


הפגנה נוספת של עובדי טבע מול ביתה של גליה מאור

עשרות עובדים ותומכים התכנסו הבוקר (א'), בפעם השנייה , מול ביתה של חברת הדירקטוריון , חלק מפעילות המחאה נגד בכירי החברה וחברי הדירקטוריון הישראלים , השותפים לתוכנית הפיטורים . מפעלי טבע בירושלים ימשיכו בשביתה כללית, ביתר המתקנים יקוימו אספות הסברה תוך שיבוש פעילות השוטפת

מחאת עובדי טבע נמשכת. הבוקר (ראשון) הפגינו העובדים , בפעם השנייה , מול ביתה של חברת הדירקטוריון גליה מאור. זאת כחלק מפעילות המחאה שהחלו לקיים נגד בכירי החברה וחברי הדירקטוריון הישראלים , השותפים לאישור התכנית לפיטורי הענק בארץ .

במקביל, נמשכת השבתת מפעלי טבע בירושלים , שאמורים להיסגר במסגרת תוכנית הפיטורים של מנכ"ל החברה קאר שולץ. ביתר אתרי החברה יקוימו אספות הסברה, תוך שיבוש הפעילות השוטפת .

המשבר בטבע:הפגנה נוספת של עובדי טבע מול ביתה של גליה מאור

ה_דירקטוריון

בכירי_ה_חברה_ו_חברי_ה_דירקטוריון

פעילות_המחאה

תוכנית_ה_פיטורים


כלי הרכב והנהג הדורס נתפסו

בן 19 נדרס היום (שלישי) ונפצע באורח בינוני ליד צומת חלמיש בבנימין .

על פי החשד , מדובר בפיגוע דריסה.

צוות מד"א שהגיע למקום העניק טיפול רפואי לפצוע שנחבל בגפיו . כלי הרכב והנהג הדורס נתפסו. כוחות צבא ואנשי אגף הבטחון של המועצה במקום .

חשד לפיגוע דריסה: בן 19 נפצע בינוני ליד צומת חלמיש בבנימין


לחץ קשה מנשוא : הצוותים הרפואיים משלמים את מחיר הייבוש התקציבי

במציאות של חוסרים כרוניים בציוד ובכוח אדם, נשות ואנשי הצוותים הרפואיים נתקלים בקשיים בלתי אפשריים. אבי דבוש, מנכ"ל 'רבנים למען זכויות אדם' דורש לטפל בשורש הבעיה שמאחורי המקרים הקשים במערכת הבריאות

אחות בבית החולים שיבא ורופא מתמחה בבית החולים סורוקה לקחו את חייהם החודש, ובשנה וחצי האחרונות דווח על לפחות עוד שלושה מקרים של עובדים בסורוקה . בית החולים כינס את הנהלתו לדיון דחוף ושר הבריאות מינה ועדה שתבחן את הדרכים למניעת אובדנות.

גם לקרובים ביותר קשה לדעת מה עובר על נפשו של אדם שמחליט לסיים את חייו , וודאי שכל מקרה ואדם הם ייחודיים. עם זאת, שרשרת המקרים שאנו עדים להם בתקופה זו, ובמיוחד בהתחשב בעובדה שאובדנות בקרב אנשי רפואה היא תופעה עולמית מתועדת וידועה , מחייבת אותנו לדיון ציבורי בשלומה של מערכת הבריאות ושלומם של עובדיה המסורים .

אלו הדוחים את הצורך בדיון חברתי ופוליטי ביחס לנושאים שנוגעים לנפש האדם , ואת היכולת ללמוד מדיון כזה , יכולים לפנות למחקר הסוציולוגי המשמעותי הראשון אי-פעם של אחד מאבות הסוציולוגיה , אמיל דורקהיים: 'התאבדות כתופעה חברתית'. במחקר מראה דורקהיים שגם ההחלטה האישית ביותר מושפעת מאד מנתונים חברתיים ופוליטיים .

מערכת מורעבת באופן שיטתי

בתחילת הדיון יש לבחון את נתוני מערכת הבריאות הישראלית אל מול מערכות הבריאות של המדינות המפותחות . ההוצאה הלאומית על בריאות בישראל עומדת על כ-7.4% מהתמ"ג , לעומת 8.9% במדינות ה-OECD ו-11% במדינות אירופה בהן נהוגה מערכת שירותי בריאות בקופות חולים, הדומה למודל הישראלי . זאת ועוד , הפער בין ההוצאה הלאומית בישראל , במונחי תמ"ג, לבין המדינות המפותחות רק הלך והתרחב מאז 1995, השנה בה חוקק חוק ביטוח בריאות ממלכתי.

כאשר בוחנים כמה מתוך ההוצאה הלאומית היא ציבורית וכמה פרטית, עולה תמונה מדאיגה נוספת: בעוד במדינות ה-OECD שיעור ההוצאה הציבורית מכלל ההוצאה הלאומית על בריאות עומד על 73.8% , בישראל היא במגמת ירידה ועומדת רק על 63.8% . משמעות הדבר – עומס גובר והולך על המערכת הציבורית , לצד הידלדלות המשאבים העומדים לרשותה .

הנגזרת היא המציאות בשטח : בישראל מועסקות 5 אחיות ל-1,000 נפשות לעומת 9 בממוצע במדינות ה-OECD. שיעור מסיימי לימודי רפואה לנפש בישראל נמוך כמעט בחצי מממוצע מדינות ה-OECD, כמו במקצועות הסיעוד .

גם במספר מיטות אשפוז ומכשירי דימות ניצבת ישראל מתחת לממוצע , ובמקרים מסוימים קרובה לתחתית הרשימה . לעומת זאת, שיעור תפוסת מיטות האשפוז הכללי בישראל עומד על 93.8% מהתפוסה האפשרית , גבוה בהרבה מהממוצע שעומד על 75.5% .

אלה המספרים והנתונים כפי שפרסם משרד הבריאות , אבל האמת היא שכל מי ביקר בבתי החולים שלנו או ניסה להשיג תור לרופא מומחה בשנים האחרונות , יודע שהמחסור אמיתי ומורגש בצורה ניכרת. רק לפני שנה כתב ד"ר איתן חי-עם, מנכ"ל משרד הבריאות לשעבר, טור אישי כואב על חוויותיו בתור מאושפז שנקרא בפי הצוות "הזקן ליד החדר המוגבר ". מה חווה מי שאיננו מכיר ומוכר כמוהו ?

מערכת מורעבת היא סיר לחץ לכולם

כאשר מערכת חשובה ומרכזית כמערכת הבריאות נמצאת במצב מתמשך של תקצוב חסר, תקינה לא מספיקה ועומס רב, השירות שניתן למטופלים הוא פחות איכותי. לרופאים יש מעט זמן להקדיש לחולים , כדי לראות מומחים צריך לחכות זמני המתנה ארוכים ולעיתים לנסוע רחוק מאד.

על רקע תנאים אלה ניתן להבין את סיר הלחץ הנפשי שנמצאים בו מטופלים ומטפלים כאחד . אחת התופעות החמורות שמתרחשת כתוצאה מכך היא תופעת האלימות כנגד אנשי הסגל הרפואי . מדו"חות שהתפרסמו בנושא על-ידי מכוני מחקר ומשרד הבריאות עולה ש-75% מהצוות הרפואי חווה אלימות מילולית בשנה החולפת , 36% חוו אלימות פיזית ו-85% היו עדים למקרים של אלימות כלפי אנשי צוות רפואי אחרים. אנשי הצוות הרפואי מציינים כסיבות התורמות להתרחשות מקרי אלימות את העומס הרב במערכת , זמני ההמתנה הארוכים ואי -זמינות הצוות לטפל במטופלים .

ובפריפריות ?

אם מצבה הכללי של מערכת הבריאות הוא בחוסר מתמשך, הרי שהתמונה שעולה לגבי מערכת הבריאות בפריפריות , ובנגב בפרט, מדאיגה עוד יותר. בנגב יש בית חולים אחד שמטפל בכל האזרחים שבין מצפה רמון לקרית גת.

ממשלת ישראל החליטה לפני 6 שנים להקים בית חולים שני בנגב , אולם מאז טרם התפרסם מכרז להקמתו . מועצת הנגב וראשי רשויות באזור הגישו עתירה לבג"צ כדי לקבל תשובות מהמדינה , ודיון בעתירה נקבע למהלך 2020.

תוחלת החיים בדרום (וגם בצפון ) נמוכה בכמה שנים מהמרכז . הדרום מככב גם בשיעור האנשים עם מוגבלויות, השמנת ילדים, סוכרת ועוד . נתונים אלה מגיעים על רקע של פערים משמעותיים בתשתיות הבריאות ומחסור רציני באנשי מקצוע בתחום . בדרום יש פחות מחצי משיעור הרופאים שיש בתל אביב, כמעט חצי משיעור האחיות וגם במקצועות העזר הרפואיים השיעור נמוך יותר.

נתונים אלה מעידים על תמונה מדאיגה מאד לגבי שירותי הרפואה הניתנים בפריפריות . חוק ביטוח בריאות ממלכתי קובע כי "שירותי הבריאות הכלולים בסל שירותי הבריאות יינתנו בישראל , לפי שיקול דעת רפואי, באיכות סבירה, בתוך זמן סביר ובמרחק סביר ממקום מגורי המבוטח ". מהסקירה הקצרה והלא ממצה לעיל, ניתן להבין שזה לא המצב אצלנו בנגב . אלה נתוני הרקע שצריכים לעמוד לנגד עינינו כשאנחנו דואגים לצוותים הרפואיים היקרים לנו ומטפלים בנו בחרדת קודש. אמנם רק הקב"ה בוחן כליות ולב אבל את הרקע , הלחץ , העומס והתמיכה אנחנו יכולים לשנות.

מערכת הרפואה הציבורית הישראלית חולה. לא רק ההשוואה מדאיגה, אלא גם המגמות . והן לא ישתנו מאליהן . נחוץ היפוך מגמה משמעותי בתקצוב , בהשקעה עודפת בפריפריות , בשיקום תשתיות ההכשרה והתגמול של אנשי הבריאות – אין קיצורי דרך ואין עוד הרבה זמן חסד. מול ממשלת "האיש הרזה " וה "שעמום" של נתניהו, הגיע הזמן לכח ציבורי ופוליטי משמעותי, שיקח אותנו קדימה.

במקרה שאדם בסביבתכם נמצא במשבר ועלול להיות אובדני, אל תהססו – עודדו אותו לפנות לעזרה מקצועית והדגישו את חשיבות פנייה זו. נסו לסייע לו לפנות לאנשי מקצוע בקהילה או לגורמי תמיכה ארציים כגון ער"ן – בטלפון 1201 או באתר האינטרנט של סה"ר.

הכותב הינו מנכ"ל "רבנים למען זכויות אדם"

דעה:לחץ קשה מנשוא: הצוותים הרפואיים משלמים את מחיר הייבוש התקציבי

לחץ_קשה_מ_נשוא

ה_צוותים_ה_רפואיים

רבנים_למען_זכויות_אדם

מערכת_ה_בריאות

בית_ה_חולים_סורוקה

אחות_ב_בית_ה_חולים_שיבא_ו

אמיל_דורקהיים

ה_מדינות_ה_מפותחות

ה_הוצאה_ה_לאומית_על_בריאות_ב

מדינות_אירופה

ביטוח_בריאות_ממלכתי

חוק_ביטוח_בריאות_ממלכתי

משרד_ה_בריאות

איתן_חי_-_עם

סיר_ה_לחץ_ה_נפשי

תופעת_ה_אלימות_כנגד_אנשי_ה_סגל

ה_עומס_ה_רב_ב_מערכת

בית_חולים_שני

רקע_של_פערים_משמעותיים_ב_תשתיות_ה

אדם_ב_סביבת_כם


מפגש הנגידים השנתי : נגיד בנק ישראל בחזית המאבק לצמצום תקציבי

במפגש שנערך בצל המתח הגובר בין הנגיד האמריקני פאוול לנשיא טראמפ, הציג ירון מחקר שערך לפיו יחס החוב תוצר למדינות כמו ישראל צריך לעמוד על 60% . המשמעות בתרגום למשק המקומי : קיצוץ עמוק בשירותים או העלאת מסים גדולה

בצל המתיחות בין הנשיא טראמפ ליו"ר הבנק הפדרלי ג'רום פאוול ולחצים גוברים לחזרה למתווה של הורדת ריביות, נחתמה בסוף השבוע ועידת ג'קסון הול, הוועידה השנתית של נגידי הבנקים המרכזיים . את הוועידה שפתח פאוול בנאום שכוון לנשיא טראמפ שנאבק בו בגלוי , נעל נגיד בנק ישראל אמיר ירון, בנאום שמיקם אותו שוב בצד השמרני של הספקטרום הכלכלי . הוועידה , שמהווה את המפגש הגדול ביותר של קובעי המדיניות המוניטרית בעולם , מתקיימת אחת לשנה בעיירה ג'קסון הול בארה"ב .

ג'רום פאוול הגיב לתקיפות הציבוריות של הנשיא טראמפ נגדו והאשים את מלחמת הסחר של הנשיא בהאטה האחרונה בכלכלה האמריקאית . "לאי הוודאות בנוגע למסחר העולמי יש, ככל הנראה , תפקיד בהאטה העולמית ובזו האמריקאית " אמר פאוול. דבריו כוונו לנשיא טראמפ, שטען בימים האחרונים שסירובו של פאוול להמשיך ולהוריד את הריבית בארה"ב הוא הגורם להאטה . טראמפ טען שהתנגדותו של פאוול היא הגורם לכך שארה"ב מתקשה לעמוד בלחצים של מלחמת הסחר , והוסיף שאם פאוול היה מסכים להוריד את הריבית ארה"ב הייתה "עומדת במקום הרבה יותר טוב מול סין" לדבריו .

נגיד בנק ישראל אמיר ירון הוזמן לסגור את הועידה בנאום שנגע במחקר שכתב יחד עם שני כלכלנים נוספים והתפרסם בפברואר האחרון . ירון ניצל את הבמה כדי להתמקם שוב בצידו השמרני ביותר של הספקטרום הכלכלי , עם נאם שעסק בסכנות לדבריו של רמות חוב ציבורי שעולות על 60% תוצר.

בנאומו הסביר ירון את עיקרו מחקרו , ובכך אותת לממשלה החדשה את כוונתו להיאבק על הורדת רמות החוב הציבורי בישראל . לטענתו , יחס החוב תוצר האופטימלי למדינות קטנות ופתוחות הוא 60% , ועלייה מעל שיעור זה עלול להביא לעלייה בריבית על האג"ח הממשלתית . הנגיד סתר את עמדתו של הכלכלן הצרפתי אוליבייה בלנשר, שהיה ראש מחלקת המחקר של קרן המטבע , והתבטא פעמים רבות דווקא בעד העלאת רמות החוב הציבוריות . לטענתו של ירון, העלאת רמות החוב הציבורית מהווה סכנה, ועלול לגרור הוצאות פיסקליות נוספות. בהקשר זה יש לציין כי בשנים האחרונות , למרות עלייה קלה ביחס החוב תוצר של ישראל, עלויות החוב והריבית על האג"ח הממשלתית בפרט דווקא ירדו, וזאת על רקע סביבת הריבית הנמוכה .

בשנים האחרונות מתקיים ויכוח ער בקרב ההנהגה הכלכלית העולמית ובייחוד בין נגידי בנקים מרכזיים וקרן המטבע , בנוגע לתועלת והנזק של החוב הציבורי . ישנה קבוצה של כלכלנים, ביניהם כל ראשי מחלקת המחקר של קרן המטבע בעשור האחרון והכלכלן זוכה פרס הנובל ג'וזף שטיגליץ, הטוענים דווקא שהגדלת רמות החוב הציבוריות כאמצעי להגדלת ההוצאה הממשלתית על שירותים ציבוריים והשקעות במשק היא צעד כלכלי רצוי שעשוי להביא לצמיחה מוגברת במדינות המערב . ירון מאותת כי מקומו דווקא בצד השמרני יותר בתוך הוויכוח – הקטנת החוב הציבורי תוך קיצוץ בהשקעת המדינה באזרחיה "במקרה הצורך " לדבריו .

מאז כניסתו לתפקיד השנה קורא ירון לממשלה לפעול להורדת יחס החוב תוצר. יש לציין כי מזה שנים שלא נשמע טון כל כך ברור של שמרנות תקציבית מפי נגיד בנק ישראל. ירון טען כבר בעבר כי יחס החוב של ישראל, שעומד על 61% והוא מהנמוכים והטובים ביותר ב-OECD הוא "נכס אסטרטגי, שיש חשיבות לשמר אותו ". לצורך כך קרא הנגיד לבצע "התאמות תקציביות"- או במילים אחרות להקטין את הפער שבין הכנסות להוצאות הממשלה – על ידי העלאת מסים או קיצוצים בהוצאה .

דבריו של ירון יקבלו מכוונים כנראה בין השאר לממשלה הבאה שתקום , ושתהיה אחראית להעברת תקציב 2020, שנת תקציב שתפתח על טייס אוטומטי. מבחינתו של ירון, על ישראל להמשיך ולהוריד את הגירעון מתחת ל-3% , דבר שידרוש המשך צמצום הוצאות מדינה והגדלת ההכנסות שלה . "אנחנו אפילו רוצים להיות מתחת לזה " אמר ירון לפני מספר חודשים. הנגיד אפילו דחק בממשלה לבצע את המהלך כמה שיותר מהר, ובניגוד לקודמתו הביע ביקורת על כך שממשלות ישראל לא ביצעו קיצוצים תקציביים במהלך השנים האחרונות . " בעוד שאר המדינות מנצלות את התקופה הטובה כדי להוריד את הגירעון ", ממשלות ישראל למעשה בזבזו את שנות השגשוג הכלכלי , בהן לטענתו היו נחוצים קיצוצים תקציביים שיבטיחו את המשך הירידה בנתוני החוב והגירעון של ישראל.

ג'קסון הול:מפגש הנגידים השנתי: נגיד בנק ישראל בחזית המאבק לצמצום תקציבי

ועידת_גקסון_הול

נגיד_בנק_ישראל

מתיחות_פאוול_טראמפ

הספקטרום_הכלכלי

הצד_השמרני_של_הספקטרום_הכלכלי

מלחמת_הסחר_של_טראמפ

האטה_בכלכלה_אמריקאית

הריבית_בארהב

רמות_החוב_הציבורי_בישראל

הריבית_על_האגח_הממשלתית

מחלקת_המחקר_של_קרן_המטבע

החוב_הציבורי

השנים_האחרונות

יחס_החוב_תוצר

הכנסות_הממשלה

הוצאות_הממשלה

צמצום_הוצאת_והגדלת_הכנסות

ממשלות_ישראל

שנות_השגשוג_הכלכלי


הוועד האולימפי מקדם תכנית למניעת התעללות בספורטאים ושמירה על מוגנותם

הוועדה המקצועית של הוועד האולימפי בישראל בראשות יעל ארד, קיימה דיון בעקבות מקרי התאבדות של שתי ספורטאיות מהעולם . יעל ארד: "נעשה כל מאמץ כדי לוודא שמקרים כאלה לא יתרחשו אצלנו "

הוועדה המקצועית של הוועד האולימפי בישראל קיימה היום (ראשון) דיון בנושא המוגנות של הספורטאים והספורטאיות האולימפיים . יעל ארד, חברת ההנהלה והמדליסטית האולימפית מברצלונה 1992, שכינסה את הדיון , אמרה: "חובתנו היא לחנך ולהעשיר את הספורטאים לגבי זכויותיהם ולוודא שאנחנו מגלים אפס סובלנות למקרי התעללות מכל סוג ומין ".

הדיון התייחס לשני מקרי התאבדות של ספורטאיות צעירות שנחשפו לאחרונה: במקרה אחד טריאתלטית מקוריאה הדרומית שעברה התעללות מתמשכת על ידי המאמן שלה . במקרה אחר, מחליקה על הקרח מרוסיה שנאלצה לפרוש לאחר שאובחנה כחולת אפילפסיה ושמה קץ לחייה , ככל הנראה מכיוון שלא הייתה מסוגלת להכיל את אובדן הקריירה הספורטיבית .

ארד הוסיפה כי, "יחסי הסמכות והאמון המיוחדים השוררים בין ספורטאיות וספורטאים למאמנים והפרשי הגילאים המהותיים , מחייבים אותנו לבחון היטב האם אנחנו עושים כל שביכולתנו כדי לוודא שמקרים כאלה לא מתרחשים גם אצלנו בישראל . הספורטאים במובנים רבים הם חומר ביד היוצר ועלינו להטמיע את האתיקה המוסרית לאורך כל שדירת הניהול והאימון ההישגי בישראל ".

הדיון נועד כדי להגביר את המודעות בקרב צוותי האימון , ספורטאים והורים ל"עשה ואל תעשה" בעולם הספורט , לצד תגבור ההנחיה המקצועית וההעשרה בקרב מאמנות ומאמנים . בכוונת הוועד האולימפי בישראל והיחידה לספורט הישגי בשיתוף עם איגודי הספורט , להגביר את תהליך הפיקוח על הנעשה בשטח ולבחון כיצד ניתן לייצר לספורטאיות ולספורטאים גישה נוחה לשתף, להתלונן ולדווח לגורמים הרלוונטיים .

בדיון השתתפו בין היתר , מנכ"ל הוועד האולימפי בישראל גילי לוסטיג, יו"ר הוועדה לשוויון מגדרי סוזי יוגב, סמנכ"לית הוועד האולימפי בישראל השייטת האולימפית ורד בוסקילה, נציגות ועדת הספורטאים – נטע ריבקין, מעיין דוידוביץ' ואנסטסיה גלושקוב, ראשי איגודים ואגודות ספורט.

ספורט:הוועד האולימפי מקדם תכנית למניעת התעללות בספורטאים ושמירה על מוגנותם

ה_וועד_ה_אולימפי

ה_וועדה_ה_מקצועית_של_ה_וועד

דיון_ב_נושא_ה_מוגנות_של_ה

מקרי_התאבדות_של_שתי_ספורטאיות

מחליקה_על_ה_קרח


ארדן יביא לאישור הממשלה את מינויו של ניצב מוטי כהן למפכ"ל זמני

מינויו של כהן, היום מפקד מחוז דרום במשטרה , יהיה ל-45 יום או עד למינוי מפכ"ל חדש

השר לבטחון הפנים גלעד ארדן יביא היום (ראשון) לאישור הממשלה את מינויו של ניצב מוטי כהן, מפקד מחוז דרום במשטרת ישראל, לממלא מקום מפכ"ל המשטרה .

מינויו של ניצב כהן למ"מ המפכ"ל יהיה לתקופה של 45 יום או עד למינוי מפכ"ל המשטרה , לפי המוקדם מביניהם .

בחמישי האחרון הודיעה הוועדה למינוי בכירים כי היא פוסלת את מועמדתו של המועמד לתפקיד המפכ"ל , ניצב בדימוס צ'יקו אדרי. ארדן הודיע הוא מתנגד להחלטת הוועדה , ואף פנה ליועמ"ש שיבחן אם ניתן למנות את אדרי למרות התנגדות הוועדה .

כהן התגייס למשטרת ישראל בפברואר 1987 ושירת כמפקד יחידת סיור וקצין מבצעים מחוז תל אביב. ב-1997 מונה למפקד תחנת מסובים. בשנת 2002, תקופת האינתיפאדה השנייה , הועלה לדרגת ניצב משנה ומונה לקצין אגף המבצעים של מחוז תל אביב. בתקופה זו היה אחראי על המוכנות המבצעית ופריסתם של כלל שוטרי המחוז . ב-2007 קודם לדרגת תת ניצב ומונה למפקד מרחב ירקון. באוקטובר 2014 קודם לדרגת ניצב ומונה למפקד מחוז מרכז. בינואר 2018 מונה למפקד מחוז דרום. כהן הוא בעל תואר ראשון בקרימינולוגיה ותואר שני בחינוך . הוא נשוי ואב לשלושה , ומתגורר במושב שתולים. אחיו הוא דודי כהן, המפכ"ל ה-16.

תסבוכת המפכ"ל:ארדן יביא לאישור הממשלה את מינויו של ניצב מוטי כהן למפכ"ל זמני

ועדת_מינוי_בכירים


עומק המצוקה : גלי בן שבת וחמשת ילדיה עשויים למצוא את עצמם גרים ברחוב

"כשהיינו מחוץ לבית שבועיים זה היה נורא, עברנו מבית לבית . מרוב שאנשים עזרו לי אין לי יותר למי לפנות. אני רק רוצה לכלכל את הילדים שלי בכבוד , להרים את עצמי"

תמיד שמעתי על אנשים שקופים, ובחיים לא חשבתי שאגיע למצב שבו אני מרגישה כמו בנאדם שקוף", אומרת גלי בן שבת, אם לחמישה שעלולה למצוא את עצמה ללא בית. את מענק הקורונה עיקלו, הבקשה לדיור ציבורי נדחתה ואין לה איך לשלם את שכר הדירה .

"אני לא בן אדם עצלן והרווחתי יפה בעבודה הקודמת ", מספרת בן שבת. "שלוש שנים עבדתי במוקד של חברת אבטחה על מחשב, 12 שעות כל יום, כולל כיפור, והפסקתי בעקבות בעיה רפואית. עכשיו אני מטפלת סיעודית באנשים לפני המוות , אבל הכל בשחור . אין לי חשבון בנק, האמת מאז 2004 אין לי חשבון בנק, הוא מעוקל. אין לי בעיה לעשות כל עבודה, אני מנקה טיטולים, ועושה את זה מכל הלב . אם יתנו לי לעבוד עם תלוש, אני עפה על זה, אבל מעקלים לי הכל ".

מענקי הקורונה עוקלו

בעבר היא הגיעה למקלט לנשים מוכות, עם שני ילדיה הגדולים (15,13). למרות זאת, רוב השנים חיו הבנים עם אביהם . לדבריה , לפני חצי שנה הם הוצאו מבית האב בשל אלימות ועברו לאחריותה , אולם מענק הקורונה ששני הילדים היו זכאים לקבל עבר אליו ישירות.

את המענקים על שלושת ילדיה הקטנים בן שבת לא קיבלה, בשל חוב במזונות לאבי ילדיה הגדולים . אמנם הוחלט שמענק הקורונה לא יעבור לתשלום חובות אבל חוב לתשלום המזונות הוחרג מכך , ולכן המענקים של שלושת הילדים הקטנים יעברו לאבי הילדים הגדולים . מצב כמו של בן שבת קשה היה לצפות, ובביטוח הלאומי , לטענתה , לא היו מוכנים להתגמש.

את שני הילדים הקטנים הביאה לעולם עם גבר אחר, בחור ניגרי איתו היתה בזוגיות שמונה שנים. "ניסינו להסדיר את מעמדו , אבל זה לא הצליח. הוא גם לא יכול לעבוד עכשיו בצורה חוקית, והיכולת שלו לסייע לי קטנה, הוא גם ברחוב ".

"כל עוד יש לילדים שלי קורת גג אני אומרת תודה"

נשים רבות הנקלעות למצב דומה לזה של בן שבת מכירות את הדינמיקה – הצרות באות בצרורות , חוב גורר חוב, חיים מהיד לפה . כשהמקרר היה מקולקל במשך שלושה חודשים הם קנו אוכל כל יום במכולת . "עכשיו תיקנו את המקרר , אבל חודשיים אני בחובות לעירייה ולמים . ניתקו לילדים את הטלוויזיה , אני בקריסה . יש לי מונה חשמל אבל אין לי כסף להטעין".

"את האמת ", היא אומרת, "אני לא יכולה לשאת את זה יותר. כשהיינו מחוץ לבית שבועיים זה היה נורא. עברנו מבית לבית , מרוב שאנשים עזרו לי אין לי יותר למי לפנות. אנחנו חיים בדירה עם שלושה חדרים, אני ישנה על הספה . הצפיפות לא מעניינת אותי , כל עוד יש לילדים שלי קורת גג אני אומרת תודה. אני לא מצליחה לעמוד על הרגליים , כל כמה חודשים אני מצליחה להרים את עצמי ואז מתרסקת".

"לפעמים אני רואה את ביבי ואומרת 'נשמה, אתה לא משלם מסים ושכר דירה, מה סגר עכשיו?' אני רק רוצה לכלכל את הילדים שלי בכבוד , להרים את עצמי, בית, כדי שלא כל שני וחמישי נעבור, אני רוצה לסגור את החודש באופן נורמלי. לא מבקשת יותר מדי, ממש לא, לא רוצה להיות עשירה".

"הם ראו תמיד אמא חזקה, היום אני שבר כלי"

היא צריכה הכל – עזרה בשכר דירה, אוכל לילדים , לתינוק , וגם סיוע בהליכים המשפטיים מול משרד השיכון כדי לקבל דיור ציבורי. יואב אליאסי (הצל) עוזר לה כל חג בתלושים אבל בקריטריונים של הקמפיין של 'הצינור ' היא לא עמדה. אחד מהבנים לא עלה לתורה עדיין למרות שבקיץ הגיע למצוות , הבן האמצעי לא עלה לכיתה א', פשוט כי אין לה איך.

"אם פונים אלי ממשרד החינוך אני אומרת שאנחנו חולים. הילדים שלי הם הכוח שלי , אבל גם להם קשה מאוד, הם ראו תמיד אמא חזקה, היום אני שבר כלי ולא מפסיקה לבכות. בשבוע האחרון הלכתי לקבל עזרה נפשית, ואמרתי למטפלת שאני לא רוצה שהילדים שלי יגדלו במצב בו …", אומרת בן שבת ולא ממשיכה. "מה אתה חושב שאני לא רואה שיש להם מחסור ואפילו לבריכה לא הלכו? הם רואים את הילדים הולכים לקנות גלידה אבל אין לי את האמצעים , לא יכולה".

"העו"סית שלי בקושי זזה מרוב מצוקה, אמרה שהיא יכולה לבדוק מה לעשות אבל רק אחרי החג . המשפחה שלי לא ממש עוזרת. אם אין אני לי מי לי , בשנתיים האחרונות אנשים זרים עזרו לי יותר מהמשפחה שלי . מבחינתי גם ללכת לגור איפה שיש , אני עייפה, כל מה שיתנו לי אני אקח".

תרומות

תרומות כספיות אפשר לשלוח לפייבוקס . כל סיוע אחר אפשר להעביר לרחוב חן 7, כניסה ג, קומה 3 דירה 9, פתח תקווה.

תגובות

מלשכת דובר עיריית פתח תקווה נמסר "המקרה ידוע ומוכר לגורמי הרווחה בעירייה ונמצא בטיפול הדוק של כלל הגורמים . בין יתר הפעולות שהעירייה קידמה לטובת רווחת המטופלת , ניתן סיוע – חריג – לשלושה חודשים בשכר דירה בנוסף לסיוע שניתן על ידי משרד השיכון . המטופלת מקבלת בשגרה סלי מזון ותלושי מזון וכן בימים אלו הרשות פועלת כדי להעמיק את הטיפול על ידי תכנית ארוכת טווח. בנוסף , עיריית פתח תקוה פועלת מול משרד השיכון כדי לקדם עבורה דיור ציבורי. מפאת צנעת הפרט לא נוכל להרחיב אודות הקשיים בהם הרשות נתקלת במהלך הטיפול מול התושבת , אך נדגיש כי גורמי הרשות עושים את מרב המאמצים כדי לאפשר לה טיפול מיטבי ומקיף – בתקווה שיוציא אותה מהמצב אליו נקלעה".

תגובת משרד השיכון : "משרד הבינוי והשיכון מלווה את גב' בן שבת וכן אישר לה במרץ 2019 השתתפות בתשלום שכר דירה על סך 1,170 שקלים אותו היא מממשת חודש בחודשו . מאחר ואינה עומדת בקריטריונים , המחייבים קבלת קצבת הבטחת הכנסה במשך 24 חודשים, בקשתה לדיור ציבורי נדחתה בחודש פברואר האחרון . נציין כי מלאי הדיור הציבורי דל ומצומצם ולכן נקבעו כללים קבועים להקצאתו . על אף האמור , משרדנו ייזום פנייה נוספת לטיפול בבקשתם לקבלת דירה בדיור הציבורי בוועדה הציבורית שהינה הדרג הבכיר הדן במקרים חריגים. נבקש לזרז את הדיון בנושא ."

מהביטוח הלאומי לא הגיעה תגובה, לכשתגיע תצורף לכתבה .

הצילו:עומק המצוקה: גלי בן שבת וחמשת ילדיה עשויים למצוא את עצמם גרים ברחוב

גלי_בן_שבת_ו_חמשת_ילדי_ה

היינו_מ_חוץ_ל_בית_שבועיים

מענק_ה_קורונה_שעוקל

מנקה_טיטולים

שני_ילדי_ה_ה_גדולים

אבי_ילדיה_הגדולים

מענק_הקורונה_של_שלוש_הילדים_הקטנים

ביטוח_ה_לאומי

להסדיר_את_מעמד_ו

עיריית_פתח_תקוה

משרד_ה_שיכון

משפחה_של_גלי


שבוע לבחירות : הקנאביס ממשיך לעורר אמוציות אצל כולם

שאלונים שנשלחו למפלגות על ידי פעילים למען קנאביס הצביעו על כך שזהות אינה מובילה בקידום הנושא אלא דווקא גשר. כנס קנאביס שנערך השבוע פוצץ על ידי מועמד של המפלגה

שבוע בדיוק לבחירות 2019, וניכר שהעיסוק בקנאביס לא יורד מהכותרות כשלא מעט מהמפלגות מנסות לקחת חלק בחגיגה הירוקה . השיח מתרכז לא מעט במפלגת זהות בראשות משה פייגלין, שרק אתמול (שלישי) טען בראיון לפודקאסט "הארץ " כי סוגיית הקנאביס היא דרישת סף לכניסתם לממשלה , דחופה יותר מסוגיית הר הבית . לא פחות.

אלא שבדיקה שנערכה באחרונה על ידי אורן ליבוביץ', עורך מגזין קנאביס ויו"ר עלה ירוק שלא רצה בבחירות הנוכחיות , מעלה כי זהות אינה בהכרח המפלגה שנכונה יותר מכולן לקדם את הנושא . זאת בהתבסס על שיטת ניקוד מ-0 ל-100 מבוססת שאלון בן 15 שאלות שנשלח למפלגות .

מהבדיקה שנערכה על ידי ליבוביץ' והמגזין עולה כי גשר בראשות ח"כ אורלי לוי-אבקסיס קיבלה את הציון 95, זהות הגיעה למקום השני עם 82, מרצ 77, העבודה 70, חד"ש-תע"ל 14 והליכוד 7. יתר המפלגות שנשלח אליהם שאלון קיבלו את הציון 0: כחול לבן, כולנו , רע"ם בל"ד, ש"ס, יהדות התורה , ישראל ביתנו ואיחוד מפלגות הימין . כלומר, כלל לא ענו עליו .

השאלות עסקו במגוון נושאים כגון קנאביס רפואי, אי הפללה ועד ללגליזציה מלאה. עצם ההשתתפות בשאלון זיכה מפלגה בניקוד מינימלי, כשלתשובות שנענו בחיוב , כלומר בהתאם לאג'נדה התומכת בקידום קנאביס עד כדי הפיכתו לחוקי , ניתנו שבע נקודות. בחלק מהמקרים קיבלו המפלגות חצאי ניקוד בהתאם לשיקוליהם של עורכי השאלון .

אז מה המפלגות נשאלו? ובכן, השאלון החל בשאלות בסיסיות דוגמת "האם המפלגה תתמוך בהוספת קנאביס רפואי לסל התרופות ?", עבור בשאלות דוגמת "האם המפלגה תתמוך בביטול עונשי קנסות נגד צריכת קנאביס לשימוש עצמי למטרות פנאי?", אגב נוהל אי ההפללה שהחלו ביישומו השבוע (מדרג של קנסות למשתמשים עצמיים, ס"ק). וכלה בשאלות כגון "האם נושא הסדרת שוק הקנאביס למבוגרים למטרות פנאי יהיה עבור המפלגה תנאי לכניסה לקואליציה או תנאי ישיבה בממשלה ?".

לשאלון המלא

אגב גשר שהגיעה למקום הראשון , היו"ר לוי-אבקסיס הודיעה היום כי השיגה את מספר החתימות הדרוש (25) עבור דיון חירום בכנסת במצוקת חולים הזקוקים לקנאביס רפואי. זאת לאחר שדווח באחרונה על כ-2,000 חולים שנותרו ללא נגישות לתרופה .

בתחילת השבוע אף התקיים לראשונה פאנל בחירות עם נציגי המפלגות בתל אביב שכולו הוקדש לסוגיית הקנאביס . אלא שעוד לפני שכל הדוברים הצליחו להתבטא, עלה לבמה מאיר קדוש, פעיל זהות ומועמד מטעמה במקום לא ריאלי (26), ופוצץ את האירוע . בין השאר לעס קדוש עלה של קנאביס על הבמה וחטף את המיקרופון ממנחי האירוע . לפני שהאירוע פוצץ עוד הספיק יו"ר זהות פייגלין לציין כי לפי מודל הלגליזציה שמפלגתו מקדמת, ניתן יהיה לרכוש קנאביס בבתי מרקחת בלבד. בזהות ניסו לאחר האירוע להתנער מפעולותיו של קדוש.

בשבועות האחרונים משקיעה זהות מאמצים רבים בפנייה לקהלים חדשים, כשחלק ניכר מהמסרים שלה עוסקים במדיניות ניאו-ליברלית בכלל ובפרט – קידום לגליזציה לקנאביס . מדובר בדגל שפייגלין מרים לא מהיום , אך במערכת הבחירות הנוכחית הוא הפך להיות משמעותי יותר עם פרישתה של מפלגת עלה ירוק לראשונה מהמירוץ לאחר שנים רבות, במקביל לכך שהעיסוק בנושא התרחב וכבר אינו נתפס כנישתי .

זהות של פייגלין אינה היחידה שעוסקת בתחום , כשגם במצעים של מפלגות מרצ והעבודה ישנה התייחסות כזו או אחרת לקנאביס , שכיום ניתן להשיגו חוקית רק דרך צינורות רפואיים בישראל . בנוסף לגשר גם בעבודה ובמרצ הצהירו כי יפעלו למען לגליזציה של קנאביס.

בחירות 2019:שבוע לבחירות: הקנאביס ממשיך לעורר אמוציות אצל כולם

מגזין_קנאביס

נוהל_אי_הפללה


בעקבות אסון נחל צפית: יחל מהלך הסדרת הטיולים בכל המסגרות החינוכיות

יו"ר ועדת החינוך , יעקב מרגי, דרש בעקבות הצגת מסקנות הביניים , כי חוזרי המנכ"ל של משרד החינוך יחולו גם על המסגרות הבלתי פורמליות, ובהן המכינות הקדם צבאיות. מנכ"ל מועצת המכינות , דני זמיר: "מיום האסון המכינות מכילות על עצמן את חוזרי המנכ"ל "

ועדת החינוך של הכנסת התכנסה אמש (שלישי) לדון על מסקנות הביניים בנוגע לאסון נחל צפית ואחריותם של המשרדים השונים והמכינות לעתיד . בעקבות מסקנות הביניים דרש יו"ר הועדה , ח"כ יעקב מרגי (ש"ס) תחילתו של מהלך להחלת חוזרי המנכ"ל גם על החינוך הבלתי פורמלי. "נפעל להסדרה של נושא הטיולים בכל המסגרות החינוכיות – הפורמליות והבלתי פורמליות", אמר מרגי.

הממונה ליעוץ משפטי במשרד החינוך , שנית פנחסי, ציינה במהלך הדיון כי בפני תנועות הנוער וחוגי הסיירות , כמו גם למכינות הקדם צבאיות, ניתנה אפשרות לאמץ את חוזרי המנכ"ל ובתמורה יעמוד לרשותן חדר המצב של משרד החינוך . מנהל חברה, מנהל ונוער , חגי גרוס, הוסיף שבעקבות יום עיון שהתקיים לראשי המכינות בשבוע שעבר הסכימו 35 מכינות לקבל על עצמן את הוראות חוזרי המנכ"ל .

על פי מנהל אגף הביטחון במשרד החינוך , אריה מור, הפרוצדורה לאישור טיול במסגרות הבלתי פורמאליות והפורמאליות טעון מסלול מאושר על ידי ועדה, ליווי חובה של חובש, מדריך טיולים מוסמך ורכז הטיולים בבית הספר שהוסמך על ידי משרד החינוך . "בימים של השיטפונות הסטנו 191 טיולים לגב ההר . אם יש בתי ספר שמטיילים באזור אנחנו יוצרים איתם קשר אקטיבי ודורשים שיתפנו " אמר מור והוסיף כי 900 מסלולים אינם תחת אחריות רשות הטבע והגנים ולכן לדבריו אין להם אחראים. "במסלולים כאלה אנחנו עושים ניהול סיכונים" אמר מור.

"מיום האסון אנחנו פועלים עם משרדי הממשלה , והמכינות מכילות על עצמן את חוזרי המנכ"ל והן יכולות להשתמש בחדר המצב ", אמר דני זמיר, מנכ"ל מועצת המכינות . "היום רוב המכינות נמצאות כבר בחדר המצב . בנוסף , הקמנו ועדה פרטית בראשות המפכ"ל לשעבר אהרונישקי שמטרתה לייצר שינוי".

יו"ר הוועדה ח"כ יעקב מרגי סיכם את הדיון וקרא למשרד החינוך להחיל את חוזרי המנכ"ל על החינוך הבלתי פורמלי וכן להנגיש את חדר המצב לכל הגופים המטיילים .

ביום שני השבוע תקפו בחריפות הוריה של אילן בר שלום, אחת הנערות שנהרגו באסון , את הנהגת המכינות ואף קראו לסגירת המכינה . "אנו, הוריך , אין לנו את הפריבילגיה להתפטר ללא לקיחת אחריות. הפריבילגיה הזו שמורה לראשי המכינה והמדריכים בה ", פתחו את הפוסט שפרסמו בפייסבוק הוריה של אילן – רותם ואוריאל , והוסיפו : "אין לי מילים להביע את האכזבה שלי מכל שדרת הניהול הפדגוגי , שמלבד תהליך קבלת ההחלטות שהביא למותכם המצמרר , לא העזו לעמוד ולקחת אחריות ובכך שמטו את הבסיס המוסרי והערכי של המדרשה למנהיגות ".

ממועצת המכינות הקדם צבאיות נמסר בתגובה כי "מועצת המכינות הקדם צבאיות מבכה על מותם הנוראי של עשרה מטובי חניכיה , מרכינה את ראשה ומשתתפת באבלה של משפחת בר שלום ובאבלם הכבד של משפחות הנספים באסון השיטפון בערבה . בכנס החירום שהתקיים בשבוע שעבר לקחו ראשי המכינות אחריות מלאה לכל דבר הקשור למכינה , והאסון המטלטל הזה מחייב את המועצה בבדיקה וחשבון נפש עמוק".

חינוך:בעקבות אסון נחל צפית: יחל מהלך הסדרת הטיולים בכל המסגרות החינוכיות

אסון_נחל_צפית

כל_ה_מסגרות_ה_חינוכיות

הסדרת_ה_טיולים_ב_כל_ה_מסגרות

ועדת_ה_חינוך

מסקנות_ה_ביניים

משרד_ה_חינוך

חוזרי_ה_מנכל

ה_מסגרות_ה_בלתי_פורמליות

מועצת_ה_מכינות

ה_משרדים_ה_שונים_ו_ה_מכינות

חדר_ה_מצב_של_משרד_ה_חינוך

אגף_ה_ביטחון

ועדה_פרטית_ב_ראשות_ה_מפכל_לשעבר

הורי_ה_של_אילן

הנהגת_ה_מכינות

ה_פריבילגיה_להתפטר_ללא_לקיחת_אחריות

כל_שדרת_ה_ניהול_ה_פדגוגי

מות_כם_ה_מצמרר

משפחת_בר_שלום

משפחות_ה_נספים_ב_אסון_ה_שיטפון


עמיר פרץ, היחידי שהוכיח חשיבה מחוץ לקופסה - וגם הצליח. טור דעה

כשם שהביא לשינוי התפיסה השמרנית ביחס לשכר מינימום ופנסיה חובה, פרץ הוא האדם המתאים להוביל את ישראל בבטחה אל מחוץ לבועת הנדל"ן ולביטולה של ההעסקה הקבלנית

בשנת 2004, בתגובה להצעתו של עמיר פרץ להעלאת שכר המינימום מ-3,335 ל-4,500 ש"ח, כתב נחמיה שטרסלר מאמר שכותרתו : "משיחי השקר של שכר המינימום ". שטרסלר המשיך עם המסרים שלו גם לאולפני הטלוויזיה : העלאת שכר המינימום תביא לגל פיטורים. הוא ראיין תעשיינים מבוהלים, והביא מחקרים שנעשו באוצר . סכנת נפשות. באותה עת לא היה כמעט אף עיתונאי שמסוגל לשקף לציבור עמדה אחרת. הכלכלה שהציבור ראה היא זו ששטרסלר הכתיב. כך נראתה עיתונות "כלכלית" אז, ורק היום, לאחר כמה שנים שנים טובות של עבודה מול התקשורת , אני מסוגל להעריך בפני אלו כוחות גדולים עמיר ניצב.

באותה עת כיהן בנימין נתניהו כשר האוצר , כשמגמת ההפרטות לגרעיני שליטה במשק נמשכת (כך נוצרו הטייקונים ) והקיצוצים בשירותים החברתיים נמשכים – כולל הקפאה דה-פקטו של קצבת הנכים , שעומדת היום על סכום מביש של פחות מ-2500 ₪. ואז , משום מקום, מגיע המשוגע הזה וקורא להעלות את שכר המינימום . קריאתו עמדה בניגוד גמור לתפיסות הכלכליות הרווחות באותה עת, שאת מחירן אנחנו משלמים עד היום.

עמיר אמנם לא היה לבד – אבל הוא היה הקטר . הוא כונה בשמות – בולשביק, קומוניסט, ומה לא. היום אנחנו יודעים שזה בדיוק הפוך – העלאת שכר המינימום תורמת לצמיחה במשק , משום שכל שקל הולך לצריכה . אפילו שטרסלר שינה את עמדתו , וממשלת אולמרט בה עמיר היה חבר, החלה בתהליך של העלאת שכר המינימום . לא מספיק כמו שרצו – אבל התחיל תהליך של היפוך הפרדיגמה , וזה העיקר .

בהמשך מוביל עמיר עוד שינוי יסודי, וקורא לחוק פנסיה חובה. למרבית החברים שלי , שעובדים בהיי -טק, זה נראה מוזר. אבל היו אנשים שלא היתה להם הפרשה לפנסיה . לא הם הפרישו, ולא המעביד . המדינה פשוט הפקירה אותם לבדם . גם כאן תחילה תקפו אותו : מי אתה שתגיד לאנשים שהם חייבים לחסוך, מעסיקים יפשטו רגל, בולשביק, קומוניסט, וכן הלאה. לבסוף, עמיר מביא את הפנסיה חובה לתוך ההסכמים הקואליציוניים ב-2006 והיא עוברת – שוב מהלך של שינוי פרדיגמה.

אך התרומה הגדולה שלו היא פריצת כלל ההוצאה שהנהיג נתניהו בשנת 2004. הכלל הזה , שמשפיע על חיינו יותר מכל , קבע שההוצאה הציבורית במדינת ישראל לא יכולה לגדול ביותר מ-1% בשנה . גם אם יש כסף. אסור להוציא. כשהגידול הטבעי הוא 2% בשנה , המשמעות היא פחות מיטות בבתי החולים , פחות רופאים לנפש , יותר צפיפות כיתות, תחבורה ציבורית לא יעילה, וקריסה טוטאלית של כל מערכת הרווחה במדינת ישראל. יש רק עוד מדינה או שתיים עם כלל כזה , שמתעלם לגמרי מצרכי החברה . עמיר לא הצליח להביא לביטולו המוחלט של הכלל , אבל כן הצליח להביא להגדלתו ל-1.7% . בהמשך , הכלל ייפרץ עוד.

כמובן שגם כשר ביטחון הפגין עמיר חשיבה מחוץ לקופסא ושחה בהצלחה נגד הזרם -כאשר קידם את פרויקט כיפת ברזל ואת כל הדוקטרינה של הגנת העורף , ששמה את האדם במרכז .

עמיר גם דאג להביא איתו לכנסת אנשים בעלי מודעות ונסיון חברתי גבוה כמו אבישי ברוורמן, נשיא אוניברסיטת בן גוריון, ושלי יחימוביץ', שבהמשך תיתקל באותן חומות שבהן נתקל עמיר. כך היה, למשל, כשהעלתה לראשונה את ההצעה להגביל את שכר הבכירים . מה לא אמרו עליה ? קומוניסטית, בולשיביקית, המנהלים הטובים יברחו ועוד . כעבור כמה שנים עבר החוק בתמיכת משרד האוצר . אף אחד לא ברח. לעמיר יש מניות לא מבוטלות בהצלחה שלה . די מדהים עד כמה שהדרך שעברו דומה.

ראש ממשלת ישראל הוא תפקיד מאוד מורכב וקשה . לצד אתגריים יומיומיים, אנחנו גם עומדים בפני איומים חיצוניים לעיתים קרובות. את התפקיד הזה ביצעו היטב בעיקר פוליטיקאים מיומנים ומנוסים . אלא שלאחרונה רבים מהם נגועים בשחיתות – יש לנו ראש ממשלה שיושב בכלא , נשיא לשעבר, שר אוצר והרשימה עוד ארוכה. אחרי כל כך הרבה שנים בפוליטיקה , עמיר עדיין חוזר כל ערב לביתו בעיירת פיתוח. מעולם לא נגעה בו שום פרשיית שחיתות, ומעולם לא עשה לביתו כפי שעשו אחרים. השילוב הזה של חוט שדרה ערכי, נקיון כפיים ונסיון ציבורי עשיר הוא די נדיר.

האתגרים הכלכליים הצפויים לישראל יצריכו שוב חשיבה מחוץ לקופסא ומחוץ לכללי השוק החופשי . ראשית כל – הוצאה אל מחוץ לחוק של חברות כח האדם כמעסיק , וכפועל יוצא: ביטול ההעסקה הקבלנית בחוק . אפס עובדי קבלן במשק . כאן יופעל לחץ אדיר מצד חברות שמעסיקות אנשים ללא זיקה למקום עבודתם . משבר דיור מתמשך שאין לו פתרון במסגרת השוק , משבר פנסיוני שיחייב פתרון יצירתי, ביטוח סיעודי ממלכתי חובה (בדומה לחוק הבריאות ), וגם לא מעט שינויים שצפויים במערכת הבנקאית . בצמתים הרגישים של קבלת ההחלטות , אני רוצה לראות את מי שמסוגל לחשוב גם מחוץ לקופסא המקובלת . גם הדרישה הסבירה כל כך להצמדת כל קצבאות הביטוח הלאומי לשכר המינימום (קצבת זקנה, נכות, חד הוריות…) תעשה שינוי פרדיגמטי נדרש שייתקל בהרים של התנגדות. וגם המהלך הזה – כמו מהלכים שהוביל עמיר בעבר – ייראה הכי טבעי ומתבקש לאחר שיעבור .

לסיום , כמעט כל ראש המפלגות הראשיות בישראל הם אנשים די אמידים: בנימין נתניהו, יאיר לפיד, נפתלי בנט… האם נרצה עוד מפלגה שבראשה יעמוד מיליונר?! מטריף לחשוב שבראש כל המערכת הפוליטית יכולים לעמוד רק אנשים אמידים ומחוברים . יותר משהמצב הזה מעיד עליהם , הוא בעצם מעיד על החברה שלנו , המייחסת הצלחה דווקא לצבירת הון. בסופו של יום, המועמד האידיאלי שלי לראשות ממשלה יהיה מורה שמצליח להוות מודל לחיקוי לתלמידיו , רופא שמציל חיים, מחזאי שמצליח להצחיק, וגם מי שהקדיש את מרבית חייו לשירות הציבורי בצניעות ומתוך דוגמא אישית. ב-4 ביולי , אני בוחר בעמיר פרץ.

יוסי שאול הוא עובד הייטק, פעיל חברתי וחבר מפלגת העבודה

דעות:עמיר פרץ, היחידי שהוכיח חשיבה מחוץ לקופסה - וגם הצליח. טור דעה

שכר_ה_מינימום

חוק_פנסיה_חובה

נחמיה_שטרסלר

בנימין_נתניהו

תפיסות_ה_כלכליות_ה_רווחות_ב_אותה

ממשלת_אולמרט

אנשים_בלי_פנסיה

שלי_יחימוביץ

ה_הצעה_להגביל_את_שכר_ה_בכירים

פוליטיקאים_מיומנים_ו_מנוסים

חוט_שדרה_ערכי__נקיון_כפיים_ו

ראש_ה_מפלגות_ה_ראשיות


החורף חזר: הגשמים יימשכו; חשש להצפות באזור החוף

מזג האוויר הסוער , מלווה בטמפרטורות נמוכות מהרגיל , צפוי להימשך עד יום שבת. הגשם הכבד שירד בצפון הארץ , החל להתפשט לאזור המרכז אחר הצהריים . היום - הגשמים יימשכו והם ילוו בסופות רעמים. בחרמון צפוי לרדת שלג

גשמים כבדים, רוח וסופות רעמים: אחרי מספר ימים נוחים, מזג האוויר החורפי חזר אתמול (רביעי) והתאפיין ברוחות חזקות שנישבו ברוב חלקי הארץ וטמפרטורות נמוכות מהרגיל . גם היום (חמישי) מזג האוויר הסוער צפוי להימשך כאשר בצפון הארץ ובמרכזה צפויים גשמים מרובים מלווים בסופות רעמים והטמפרטורות יהיו נמוכות מהרגיל . ישנו חשש להצפות באזור החוף . בחרמון ירד שלג. מזג האוויר הסוער צפוי להימשך עד יום שבת.

ביום שישי צפויים ממטרים לפרקים מלווים בסופות רעמים וברד מצפון הארץ עד לצפון הנגב . בנגב ייתכנו גשמים מקומיים. ינשבו רוחות חזקות. בחרמון ירד שלג. קיים חשש לשיטפונות בנחלי הדרום והמזרח . חשש מהצפות במישור החוף וקר מהרגיל . משעות הצהריים הגשמים ייחלשו בהדרגה .

בשבת יוסיף לרדת גשם לפרקים מלווה בסופות רעמים יחידות בצפון הארץ ובמישור החוף וינשבו רוחות חזקות. במישור החוף הצפוני חשש להצפות . הטמפרטורות יהיו נמוכות מהרגיל לעונה .

מידות החום הצפויות ביום ובלילה :

קצרין: 18-8 נצרת: 13-9 חיפה: 15-11 ירושלים: 10-8 תל אביב: 16-13 אשדוד: 16-13 באר שבע: 17-10 אילת: 22-14

וכעת, לתחזית:החורף חזר: הגשמים יימשכו; חשש להצפות באזור החוף

הצפות_ב_אזור_ה_חוף

חשש_ל_הצפות_ב_אזור_ה_חוף

מזג_ה_אוויר_ה_סוער


על פי ההחלטה , ייעשה שימוש באיכונים סלולריים שיופעלו על ידי שירות הביטחון הכללי כדי לעקוב אחר הנדבקים החדשים ובכך לקטוע את שרשראות ההדבקה מוקדם ככל האפשר

הממשלה אישרה היום (ראשון) ברוב קולות את השימוש באיכונים סלולריים של השכ"כ לאיתור מגעים של מאומתים לזן הקורונה החדש .

על פי ההחלטה , ייעשה שימוש באיכונים סלולריים שיופעלו על ידי שירות הביטחון הכללי כדי לעקוב אחר הנדבקים החדשים ובכך לקטוע את שרשראות ההדבקה מוקדם ככל האפשר .

האגודה לזכויות האזרח הודיעה כי תעתור לבג"צ נגד החלטת הממשלה : "אנו רואים חומרה מיוחדת בהחלטה לעשות שימוש בסמכות להתקין תקנות לשעת חירום, אף שבג"צ כבר פסק באפריל 2020 שלא ניתן להסמיך את השב"כ לביצוע מעקבי מגעים בהחלטת ממשלה, אלא יש חובה לכנס את הכנסת ולקדם חקיקה. מדובר בזלזול בוטה בשלטון החוק ".

זן האומיקרון: הממשלה אישרה שימוש באיכוני שב"כ

החלטת_הממשלה

איכונים_סלולריים

שירות_ה_ביטחון_ה_כללי

ה_נדבקים_ה_חדשים

שרשראות_ה_הדבקה

ה_אגודה_ל_זכויות_ה_אזרח


אריאל ויגדור זכתה במדליית זהב לנערות (עד 44 ק"ג). ליפז חג'אמה זכתה במדליית כסף בתחרות לקדטות (מעל 59 ק"ג) ו איתן גנזל (עד 63 ק"ג) זכה במדליית הארד

המשלחת הישראלית בטאקוונדו לתחרות הנוער והקדטים בסבב גביע העולם בבולגריה , הצליחה להשיג הערב (שישי) שלוש מדליות ביום הראשון של הקרבות . גיבורת היום הייתה אריאל ויגדור שזכתה במדליית זהב לנערות (במשקל עד 44 ק"ג) לאחר שניצחה 16:22 בגמר את הטורקייה סרייה נאז אוזדמיר.

ויגדור הבטיחה מקום בחצי הגמר וזכייה במדליה לאחר שניצחה ברבע הגמר את האוסטרית תאודורה קראג'יץ'. בחצי הגמר היא הביסה 2:21 את הגרמנייה נדין קראגולן. בתחרות לקדטות (מעל 59 ק"ג) זכתה ליפז חג'אמה במדליית כסף לאחר שניצחה בחצי הגמר את הסרבית מרתה גראובץ' והפסידה 14:4 בגמר לסרבית אחרת, אנדלה סביץ'.

איתן גנזל, המתחרה בקטגוריית (משקל עד 63 ק"ג), זכה במדליית ארד. הוא ניצח את בוגדן צ'בדרוב המקומי ולאחר מכן הכניע בניקוד זהב (15:15 בתום הקרב ברבע הגמר ) את הבוסני בנג'מין חוסיץ', לפני שהפסיד 16:6 בחצי הגמר לגרמני אמרה קבוסמן.

עומרי לנדאו ניצח את הסרבי ניקולה איליץ' בקטגוריית המשקל עד 48 ק"ג ונעצר ברבע הגמר על ידי הבולגרי כריסטיאן גריגורייב. כמו כן, השתתפו בתחרות לקדטים יונתן חיים, יהונתן אביב, איתי אלבוגן, אביתר רוכוולד ואורי תורג'מן ובתחרות לקדטות סוניה ורטליב ורוני אברהמי.

טאקוונדו: מדליות זהב, כסף וארד לישראל בגביע העולם לנוער וקדטים


'אמהות נגד אלימות משטרתית': הנשים שהחליטו לאבטח את מפגיני בלפור מספרות

"בגלל שאנחנו זקנות עם שיער לבן, בנו לא יפגעו". "כשאנחנו מקיפות אותם , הצעירים שרים לנו ". "גם לשוטרים שממלאים את התפקיד שלהם , יש סבתא ואמא ". "בחורה אמרה לי : 'הצלת אותי מידיים של ארבע שוטרות'"

בכניסה למתחם ההפגנה מול מעון ראש הממשלה , ברחוב רמבן, קצת אחרי הגדרות שהציבה המשטרה והצעירה שחילקה פלאייר המפרט את הזכויות של העצורים , עמדו נעמה (73) מרמת השרון ונעמי (75) מירושלים . נעמה לבשה אפוד צהוב, ונראתה נרגשת מהמעמד . "אנחנו אמהות לילדים ששירתו בצבא , ולנכדים שעוד מעט בצבא . אנחנו רוצים שתמשיך האהבה שלהם לארץ הזו ", הן מסבירות את נוכחותן בהפגנה בבלפור . "בגלל שאנחנו זקנות עם שיער לבן, בנו לא יפגעו. באנשים זקנים לא פוגעים אלא מקשיבים להם . גם לאוחנה , וגם לשוטרים שממלאים את התפקיד שלהם , יש סבתא ואמא ".

נעמה ונעמי הן שתיים מתוך עשרות נשים שבשבועיים האחרונים הצטרפו לקמפיין 'אמהות נגד אלימות משטרתית', אשר פועל בגל ההפגנות נגד השחיתות והמדיניות הכלכלית , ובייחוד מול מעון ראש הממשלה בבלפור .

"להפוך את האלימות הזו ללא לגיטימית"

"לא חשבתי שכל חיי יתהפכו בשנייה ", אומרת ל'דבר' קטי בר (63) מת"א , אמנית ואמא , והמקימה של היוזמה . "הפכתי להיות דוברת מיליטנטית נגד אלימות משטרה. המטרה שלי בקמפיין היא להפוך את האלימות הזו ללא לגיטימית, שבשום מקום ומצב לא נקבל אלימות. כמו שלא קוטפים פרחים, אתה גם לא קוטף ילד בהפגנה ומשליך על הרצפה . צריך להקיא את זה מהחברה ".

"אתמול קיבלתי טלפון, מבחורה בשם גלי", מספרת בהתרגשות עורכת הדין לשעבר אפרת ספרן (57) מרמת השרון , אמא לחמש , שנים מהם חיילים. "'תקשיבי', היא אומרת לי ,'נפגשנו במחאה בשבת בלילה , הצלת אותי מידיים של ארבע שוטרות, ואני לא מפסיקה לחשוב על הערב הזה '. בכיתי והיא בכתה. בשבילי הבחורה הזו שווה הכל . אני שם כדי להיות תמרור בפני השוטרים . במוצ"ש היה לזה אפקט שהחזיק את השוטרים לכמה דקות, אבל אז הגיעה הפקודה . לא זזתי, הייתי על הצעירים , דיברתי עם השוטרים , הוצאתי צעירים מהידיים שלהם . עד שפינו גם אותי ".

"המשטרה פועלת מתוך עמדות פוליטיות", בטוחה בר, שמדגישה שאין סימטריה באלימות שמפגינים משתתפי המחאה והשוטרים . "אם הצעירים יזרקו אבן, תפעילו את הכוח בצורה סבירה", היא מבקשת. "כמות השוטרים היא פשוט מטורפת. הליקופטרים, בלשים, סמויים. הם מאבדים פרופורציה. אם אני רואה התנהלות לא תקינה של המפגינים , גם על זה אני מדווחת".

גם ספרן שותפה לדעתה . "אני שם שלושה וחצי שבועות, והמפגינים לא אלימים. נכון אנחנו לא הולכים הביתה, אנחנו לא מנומסים, אבל אחרת לא ישימו על המחאה הזו . תהיו חכמים ותתנו לנו להפגין עד שהם יתפזרו. הוא יכול לצחוק, לקרוא לנו חייזרים. בוא נראה כמה זמן זה עוד ישעשע אותו . האנשים נחושים, כשאתה עומד מול כזה מנגנון, הדרך היחידה היא לא לזוז מהדרך שלך , אבל בלי אלימות".

"ברגע שהחלה הקורונה ראיתי מה קורה, שתיים מהילדות שלי פוטרו, ההווה שלהן נחסם, המחירים שהן ישלמו שנים קדימה עצומים", אומרת ספרן המפגינה כבר שנים מול מה שהיא מכנה השחיתות השלטונית . "בשנים האלו בהפגנות שאלתי איפה הצעירים , זה לא חשוב להם ? היה קטליזטור ששינה את המחאה – המעצר הפוליטי של אמיר השכל, אבל גם העובדה שאין אופק כלכלי, הצעירים רואים בפני איזו שוקת שבורה הם עומדים. אני לא מרגישה שאני יכולה להשאיר להם את זה – אני שם עד השעות הקטנות של הלילה , עד שזה נגמר".

"לוקחים ילדים, מציבים אותם מול ילדים אחרים ויוצרים שני אויבים. אבל כל הזמן הצעירים , בדיבור שלהם , אומרים לא לכעוס על השוטרים , לבוא אליהם עם פרחים, לקרוא להם אחי . גם אנחנו משתדלות לתת להם להרגיש שאנחנו מבינות את השיקול דעת", אומרת בר. "אחד הדברים המרגשים זה הצעירים , כשאנחנו מקיפות אותם , שרים שירי אמא. הם מבינים שהם יאכלו את המכות , אבל זו נחמה בינתיים. הקצינים יותר אלימים כלפינו , אבל השוטרים עצמם פונים אלינו גם ב'אמא'. בשבת עמדתי ליד שורת מג"ב, לא דיברנו אחד עם השני , לא התקרבנו. פתאום מגיע הקצין , מרים אותי וזורק אותי . נפלתי אל השוטרים והם תפסו אותי . המבט המזלזל שלהם כלפי הקצין , של 'מה עשית עכשיו?', היה מאוד ברור, הוא ערער את כל סמכות שלו ".

חלק מהטענות של המפגינים הופנו בשבועות האחרונים כלפי התנהלות המשטרה – הפעלת המכתזיות , כוחות מתוגברים, צמצום שטח ההפגנה כך שנוצרת צפיפות, ומאידך התעלמות מדרישות המפגינים להתמודד עם אלימות המופנית כלפיהם . אולם הטענות הללו לא חדשות, כבר לפני שנתיים הקימו אמהות, בעיקר מהעדה האתיופית , את 'אמהות על המשמר ', ארגון אשר טוען כי האלימות שמפעילה המשטרה באכיפה הקשורה לעדה היא חסרת פרופורציות. הן גם מפגינות מדי שבוע מול תחנות משטרה בהן התגלו מקרים חריגים.

"אני מכה על חטא, לא ידעתי על זה", אומרת ספרן ביחס לארגון 'אמהות על המשמר '. "אנחנו מבחינתנו נשלב כוחות. עכשיו אנחנו עסוקות במחאה הזו , אבל אלימות משטרתית היא משהו רחב, והרעיון שלנו הוא לפעול נגד זה. גם בהפגנות של חרדים ואתיופים אנחנו לא רוצות לראות אלימות משטרתית".

"נהיה פה עד שהמשטרה תפסיק להוציא הודעות כוזבות, שלא תוציא כוחות כדי לדכא אותי ", אומרת ספרן. "אנחנו משפיעות, זה נותן רוח גבית לצעירים , ואני רואה את זה מהאהבה והחיבוק שם נותנים לנו . אם נהיה אלפי אמהות בצהוב , אז ההשפעה תהיה יותר גדולה. אם יפרקו אותנו , זה יצטלם מאוד רע. הפעם רק אני הועפתי, לכן אני רוצה לראות כמה שיותר אמהות".

תגובת אביגיל שררה, מנכ"לית ארגון נשות השוטרים והסוהרים : "צר לנו על שיש ארגונים שעושים שימוש ציני ופוליטי במקרים ספורים ובודדים של עימותים בין שוטרים ואזרחים , על מנת לנגח את המשטרה ולהדביק לה תדמית אלימה. שוטרי ושוטרות משטרת ישראל עושים לילות כימים בזמן משבר הקורונה , ועובדים קשה מאוד על מנת לשמור על הסדר הציבורי ועל שלום האזרחים . לשוטרים בשטח יש ממשק חיובי ביותר עם עשרות אלפי אזרחים מידי יום והם מסייעים לאזרחים בכל הניתן במסגרת תפקידם – והרבה מעבר לכך . משטרת ישראל היא גוף בלתי תלוי וחשיבותו לשמירת הדמוקרטיה והסדר אינה מוטלת בספק . אנו מציעים לכל הצדדים לשמור את משטרת ישראל מחוץ למשחק הפוליטי ולהישמע להוראות הביטחון ולהנחיות משרד הבריאות ".

מחאה:'אמהות נגד אלימות משטרתית': הנשים שהחליטו לאבטח את מפגיני בלפור מספרות

אלימות_משטרתית

אמהות_נגד_אלימות_משטרתית

ה_תפקיד_של_הם

ידיים_של_ארבע_שוטרות

מעון_ראש_ה_ממשלה

מתחם_ה_הפגנה

נעמה__73__מ_רמת_ה

ילדים_ש_שירתו_ב_צבא__ו

התנהלות_לא_תקינה

אחד_עם_ה_שני

חלק_מ_ה_טענות_של_ה_מפגינים

ה_עדה_ה_אתיופית

אמהות_על_ה_משמר

ה_סדר_ה_ציבורי


ח"כ יעקב אשר מיהדות התורה מבקש להעלות חוק לפיצוי נפגעי המירון לוועדה המסדרת

החוק שלא נמצא על סדר יומה של הוועדה , קובע הקמת ועדה מיוחדת שתייצר מתווה פיצויים מידי. יו"ר הוועדה עידית סלימן אמרה שהנושא לא יעלה לדיון

ח"כ יעקב אשר (יהדות התורה ) מבקש לעלות היום (שני) לוועדה המסדרת את הצעת החוק להקמת ועדה בין-משרדית לקביעת פיצויים לנפגעי האסון במירון , זאת למרות שהנושא לא נמצא על סדר יומה של הוועדה . הוועדה המסדרת היא המוסכמת לתת פטור מחובת הנחה, שבלעדיו יאלץ אשר לחכות מספר שבועות עד להצבעה על החוק . יו"ר הוועדה עידית סלימן הודיעה כי ההצעה לא תעלה לדיון .

אשר ניסה להעלות את החוק גם בוועדה המסדרת הקודמת , וראש הוועדה דאז ח"כ קארין אלהרר (יש עתיד) דחתה אותה , בטענה שהנושא יוסדר בוועדת החקירה הממלכתית . בכתב המינוי של ועדת החקירה הממלכתית שהוקמה אתמול אין כל התייחסות לנושא הפיצויים . שר האוצר ומשרד ראש הממשלה השיבו לדבר כי לא יקדמו מתווה פיצויים בשלב זה.

"לפני כחודש מנעה קואליציית בנט-לפיד ללא שום סיבה דיון בבקשתי לפטור מחובת הנחה עבור חוק פיצוי משפחות נפגעי אסון מירון, חוק שהגשתי יחד עם חברי כנסת כמעט מכל סיעות הבית " אמר הבוקר ח"כ אשר. "אני מקווה שהבוקר הקואליצייה תפנים סוף סוף שהסיוע למשפחות האסון במירון לא יכול להיות בן ערובה במאבק פוליטי, תביאו את החוק לדיון בוועדה המסדרת וביום רביעי נאשר אותו במליאה לטובת עשרות המשפחות המשוועות לעזרה ."

הצעת החוק קובעת הקמת ועדה בינמשרדית עם נציגי הביטוח הלאומי לגיבוש מתווה לפיצוי מידי של משפחות הרוגי ונפגעי האסון במירון . יו"ר הביטוח הלאומי כבר הגיש טיוטה למבנה פיצוי, המתבסס על מנגנון הפיצוי של אסון ורסאי. מנגנון זה זכה לביקורת רבה, בגלל שהסכומים שהעביר לנפגעים היו נמוכים. מנגנון זה מתקיים במקביל להליך התביעה המשפטי לפיצויים , בו צפויים להתקבל סכומי כסף משמעותיים יותר, ולא מחליף אותו .

"הפיצוי לא בן ערובה פוליטי": ח"כ יעקב אשר מיהדות התורה מבקש להעלות חוק לפיצוי נפגעי המירון לוועדה המסדרת

יהדות_ה_תורה

נפגעי_אסון_מירון

חוק_ל_פיצוי_נפגעי_ה_מירון

וועדה_ה_מסדרת

מתווה_פיצויים

פטור_מ_חובת_הנחה

וועדה_ה_מסדרת_ה_קודמת

וועדת_ה_חקירה_ה_ממלכתית

קואליציית_בנט_-_לפיד

משפחות_נפגעי_אסון_מירון

ה_ביטוח_ה_לאומי

מנגנון_ה_פיצוי_של_אסון_ורסאי

הליך_ה_תביעה_ה_משפטי_ל_פיצויים


ארה"ב וקוריאה הצפונית : לצד חילופי האיומים יש גם ערוץ דיפלומטי

בעוד התבטאויות טראמפ וז'ונג -און מאיימות לגרור את העולם למלחמה כוללת, מקיימות המדינות מגעים חשאיים וחצי -רשמיים - לאחר נתק מוחלט בסוף כהונת אובמה

צחצוחי החרבות המילוליים בין קוריאה הצפונית לבין ארה"ב נמשכים במהלך סוף השבוע . אתמול (שישי) בתגובה לפרסום של קוריאה הצפונית בדבר תוכנית סדורה לשגר טילים לעבר האי גואם הגיב הנשיא האמריקני , דונלד טראמפ ואמר כי "אולי התגובה שלי לא הייתה חריפה מספיק". מאוחר יותר אף צייץ בטוויטר כי כל האופציות הצבאיות "טעונות ודרוכות " וכי מוטב למנהיג קוריאה הצפונית קים ג'ונג און לבחור בנתיב אחר. עם זאת, בצד חילופי האיומים בין המנהיגים מנהלות המדינות ערוץ דיפלומטי חצי-רשמי, לאחר נתק מוחלט בקשר הדיפלומטי בין שתיהן בחודשים האחרונים לכהונתו של נשיא ארה"ב הקודם , ברק אובמה.

יחסי המדינות התערערו לאחרונה באופן דרסטי ובמהירות . תרמו לכך מספר אירועים, ביניהם שורה של ניסויי טילים מצד קוריאה הצפונית ופיתוח יכולות נשיאת הנשק הגרעיני של טיליה ובתגובה , הגברת הסנקציות מצד ארה"ב, האו"ם והאיחוד האירופי בהובלת ארה"ב. נקודת ציון נוספת היא מותו של סטודנט אמריקני בשם אוטו וורמבייר, שהוחזק בשבי בקוריאה הצפונית , שוחרר ביוני האחרון כשהוא בתרדמת מסיבות לא ברורות ומת בארה"ב שבוע לאחר מכן . על כל אלה יש להוסיף את התרגיל הצבאי המשותף שמתכננת ארה"ב עם קוריאה הדרומית כבכל שנה, רק שהפעם ההנהגה בפיונגיאנג רואה בכך , או בוחרת לראות בכך , המשך התגרות אמריקנית.

במקביל, מסתבר שארה"ב מנהלת עם פיונגיאנג ערוץ דיפלומטי חשאי, חצי רשמי. סוכנות הידיעות AP דיווחה כי ערוץ זה מנוהל על-ידי דיפלומט אמריקני ממוצא קוריאני בשם ג'וזף יון, שנמצא בקשר עם פאק סונג איל, דיפלומט צפון קוריאני בכיר החבר במשלחת המדינה לאו"ם . אמנם באופן מוצהר הקשר בין השניים נסוב בעיקר סביב מאמציה של ארה"ב להביא לשחרורם של כמה מאזרחיה המוחזקים בכלא בקוריאה הצפונית , אולם לא מן הנמנע כי השיחות נסובו סביב נושאים אחרים. עד כה, לא היתה הצלחה לערוץ זה בהנמכת הלהבות והרגעת הרטוריקה המתלהמת מצד מנהיגי שתי המדינות .

הפעולה הדיפלומטית הזו קיבלה גיבוי השבוע ממזכיר המדינה האמריקני , רקס טילרסון שנמצא בביקור בפיליפינים ואמר כי "יש לנו ערוצי תקשורת פתוחים איתם במידה ויבחרו ברצון לדבר". טילרסון חזר גם על תנאיה של ארה"ב להיכנס למו"מ עם קוריאה הצפונית , שכוללים את הפסקת הניסויים בטילים בליסטיים שמסוגלים לאיים על ארה"ב.

קיומו של הערוץ הדיפלומטי , גם אם הוא לא מניב פירות עדיין, יכול להעיד במידה מסוימת על פרגמטיות גדולה יותר משנוטים לייחס לממשל בארה"ב , ויש הטוענים כי מדיניותו של טראמפ, שיום לפני ציוצו על האופציות הצבאיות אמר שהוא תמיד מוכן למו"מ , מגלה גמישות גדולה יותר אף מזו המושמצת על-ידיו של הנשיא הקודם , ברק אובמה. ממשל אובמה, שהחזיק אף הוא ערוצי תקשורת דומים עם קוריאה הצפונית , לא ניהל כל מגע עמה ב-7 חודשי כהונתו האחרונים . זאת בעקבות ניתוק הקשר מצד פיונגיאנג, כתגובה נזעמת לסנקציות אמריקניות. ארה"ב מצידה לא עשתה כל מאמץ לחדש את הקשר , עד שטראמפ נכנס לתפקיד .

אם נחזור לביטויי ה"מקל" בטקטיקת "המקל והגזר " שנראה שארה"ב נוקטת בה , אמש (שישי) צייץ חשבון הטוויטר של הפיקוד הצבאי האמריקני במרחב האוקיינוס השקט כי מפציצי ה-B1 שלו ערוכים לקחת חלק בנוהל "לוחמה הלילה" במידת הצורך כחלק ממערך ההגנה האמריקני בקוריאה . הציוץ צוייץ מחדש על-ידי לא אחר מנשיא ארה"ב, דונאלד טראמפ.

התגובות בעולם

בעקבות המתיחות ההולכת וגוברת מיהרו כמה ממנהיגי מעצמות העולם להתייחס גם הם למתרחש . קאנצלרית גרמניה, אנגלה מרקל, אמרה כי אינה רואה פתרון צבאי למתיחות הגוברת בין ארה"ב לקוריאה הצפונית , וקראה להרגעת הרטוריקה . בהתייחסה להתבטאויותיו של טראמפ, סירבה מרקל להגיב כיצד תנהג גרמניה, והאם תתייצב לצידה של ארה"ב בעימות צבאי ורק אמרה כי היא "לא רואה פתרון צבאי ולא חושבת שהוא הכרחי".

לעומתה טען שר החוץ הרוסי , סרגיי לברוב, כי הסכנה לעימות צבאי היא מוחשית וכי רוסיה מודאגת מאד מהסלמת הביטויים בהם משתמשים מנהיגי שתי המדינות . לברוב הוסיף כי "ככל שמתקרבים לקרב , דווקא על הצד החזק מוטלת האחריות להיות הראשון שלוקח צעד אחורה, לפני שיהיה מאוחר מדי". כשנשאל כיצד תגיב מוסקבה במקרה של עימות צבאי השיב כי היא תעשה הכל על מנת למנוע תרחיש נוראי שכזה . לברוב הוסיף כי רוסיה לא מקבלת את העובדה כי פיונגיאנג מפתחת נשק גרעיני, והתייחס להצעה סינית-רוסית על-פיה קוריאה הצפונית תשהה את פיתוח הנשק הגרעיני שלה , ובתמורה ארה"ב תחדול את תמרוניה הצבאיים המשותפים עם סיאול.

יפן, לעומת זאת, לא לוקחת סיכונים. המדינה שלמדה על בשרה את מוראות האטום מיהרה לפרוס 4 סוללות של טילי פטריוט, במטרה ליירט טילים תועים שישוגרו מקוריאה הצפונית לעבר גואם ויעברו במרחב האווירי של יפן. יש לציין כי מדובר אמנם בסוללות משופרות לעומת הטילים שהוצבו בישראל ובסעודיה והוכחו כלא יעילים במיוחד ביירוט טילים בליסטיים בזמן מלחמת המפרץ , אך בסופו של דבר, מדובר עדיין בטילים שבמהותם מיועדים ליירוט מטוסים ומידת ההגנה שיספקו ליפן , במידה ויידרשו לכך , מוגבלת מאד.

בתוך כך, צייץ עורך מגזין "הדיפלומט ", עיתון העוסק בענייני המזרח ומרחב האוקיינוס השקט ומקום מושבו בטוקיו , כי קוריאה הצפונית החלה בהזזה של טילי ה"הואסונג" 14 ו-12 שלה במטרה לא ידועה. לעדכון זה לא נתקבלו עדיין אימותים ממקורות נוספים.

עולמי:ארה"ב וקוריאה הצפונית: לצד חילופי האיומים יש גם ערוץ דיפלומטי

קוריאה_ה_צפונית

התבטאויות_טראמפ_ו_זונג_-_און

ערוץ_דיפלומטי

סוף_כהונת_אובמה

נתק_מוחלט_ב_סוף_כהונת_אובמה

ה_אופציות_ה_צבאיות

קשר_ה_דיפלומטי

מספר_אירועים

אוטו_וורמבייר

ה_תרגיל_ה_צבאי_ה_משותף

קוריאה_ה_דרומית

ה_הנהגה_ב_פיונגיאנג

גוזף_יון__ש_נמצא_ב_קשר

ה_קשר_בין_ה_שניים

כמה_מ_אזרחי_ה

הנמכת_ה_להבות

מומ_עם_קוריאה_ה_צפונית

טקטיקת__ה_מקל_ו_ה_גזר

ה_אוקיינוס_ה_שקט

מרחב_ה_אוקיינוס_ה_שקט

ה_פיקוד_ה_צבאי_ה_אמריקני_ב

ה_מתיחות_ה_הולכת_ו_גוברת

מנהיגי_מעצמות_ה_עולם

פיתוח_ה_נשק_ה_גרעיני_של_ה

הצעה_סינית_-_רוסית

סוללות_משופרות

יירוט_טילים_בליסטיים

הזזה_של_טילי_ה__הואסונג_


שדרות: אותרה רקטת קסאם שנחתה בגן ילדים בעיר

יום לאחר מטח הרקטות לעבר שטח ישראל אותרה אמש (שבת) הרקטה שגרמה נזק למבנה וטופלה בידי חבלני המשטרה . רקטה נוספת התפוצצה בעיר וגרמה לנזק לכמה כלי רכב. פסיכולוגים יגיעו הבוקר לבתי הספר בעיר כדי ללוות את התלמידים והמורים

רקטה שגרמה נזק למבנה גן ילדים אותרה אמש (שבת) בסריקות שערכו כוחות המשטרה ברחבי שדרות, זאת לאחר המטח ששוגר שלשום, עם התגברות המתיחות בדרום . המשטרה טיפלה בזירה והחלה באיסוף ממצאים במקום , ואף קראה לציבור שלא להתקרב לאזור הנפילה ולהישמע להנחיות פיקוד העורף וכוחות הביטחון .

בעקבות המצב הביטחוני , ולאור דיווחים על תלמידים המגיבים בחרדה , יגיעו הבוקר פסיכולוגים לבתי הספר והגנים על מנת ללוות את הצוותים החינוכיים והתלמידים . הצוותים החינוכיים יפתחו את היום בשיחת אוורור ועיבוד .

כמו כן, ימופו מעגלי הפגיעות והיועצות נתבקשו ליזום שיחה אישית עם כל התלמידים שמוכרים כחרדים . הצוות הטיפולי יבחן את המענים הטיפוליים הנדרשים לתלמידים במעגלי הפגיעות השונים . המנהלים נתבקשו לשלוח איגרת להורים עם הסבר על תגובות נורמטיביות וסימני מצוקה המחייבים תשומת לב והפניה .

הצוותים המקצועיים של השירות הפסיכולוגי יגיעו הבוקר גם לגן בו אותרה הרקטה , על מנת ללוות את הגננת והילדים .

כמה רקטות שוגרו שלשום מרצועת עזה לעבר שטח ישראל. אחת מהרקטות התפוצצה בשדרות , איש לא נפגע אך נגרם נזק לכלי רכב בעיר . זו הפעם הראשונה זה שנה שהתפוצצה רקטה בשטח אחד היישובים בארץ . רקטה נוספת יורטה בידי מערכת "כיפת ברזל", ושיגור נוסף שזוהה לא נפל בתחומי ישראל.

בעקבות התקיפות , תקפו מטוסי קרב של חיל האוויר ארבע מטרות בצפון הרצועה . משרד הבריאות הפלסטיני דיווח כי לפחות 25 בני אדם נפצעו במהלך התקיפה . הארגון הסלפי גדודי נסר א-דין קיבל אחריות על אחד השיגורים . ביום חמישי שוגרו שתי רקטות מרצועת עזה לעבר ישראל, אך הן נפלו בשטח הרצועה .

צבא וביטחון:שדרות: אותרה רקטת קסאם שנחתה בגן ילדים בעיר

הרקטה_שנפלה_בגן_ילדים

גן_הילדים_שנפלה_בו_רקטה

רקטה_שפגעה_בכלי_רכב

כוחות_ה_משטרה

ה_צוותים_ה_חינוכיים

תקפו_מטוסי_קרב_של_חיל_ה_אוויר


חוסר במידע נגיש לפונות לוועדות להפסקת הריון

עוד חושף דו"ח המבקר כי 12% מהפניות של נערות לוועדות היו של הריונות חוזרים וזאת עקב הסברה לקויה בתחום החינוך המיני . המבקר : "חשוב שהמערכת כולה תתגייס לצמצום התופעה ".

דו"ח מבקר המדינה בדק את פעולת הוועדות להפסקת היריון ואת הביצוע של הפסקות היריון ופרסם את מסקנותיו היום (שלישי). הנושאים המרכזיים שנבדקו הם אופן עבודת הוועדות להפסקת היריון, המידע הרפואי שנמסר לפונות לוועדה , דיווח על הפסקות היריון לא חוקיות, דיווח של המוסדות להפסקת היריון למשרד הבריאות וללמ"ס וחינוך מיני במסגרות השונות .

בכל שנה ישנן בישראל כ-21 אלף פניות לוועדות להפסקת היריון. בישראל יש 39 מוסדות רפואיים שמורשים על ידי משרד הבריאות לקיים ועדות להפסקת היריון ולבצען בפועל . מספר הפניות לוועדות להפסקת היריון עלה מכ -19,100 בשנת 1990 לכ -20,900 בשנת 2013 (כ-9% ), לעומת גידול באוכלוסייה של כ-76% . יוצא ששיעור הפניות לוועדות יחסית למספר הנשים באוכלוסייה ירד במשך שנים אלו ועמד ב-2013 על 11 פניות ל-1,000 נשים (מתוך נתונים של משרד הבריאות )

שיעור הפסקות ההיריון בישראל ל-1,000 לידות בשנת 2012 היה נמוך בהשוואה לממוצע במדינות האיחוד האירופי : 117.4 הפלות ל-1,000 לידות בישראל , לעומת ממוצע של 216.3 הפלות במדינות האיחוד האירופי . רק כמחצית (52% ) מהפסקות ההיריון נעשות בבתי חולים ממשלתיים, של שירותי בריאות כללית או ציבוריים; השאר , על פי משרד הבריאות , נעשות בבתי חולים פרטיים ובמרפאות פרטיות מורשות.

הליקויים המרכזיים שנמצאו בדו"ח מבקר המדינה הם חוסר מידע נגיש לנשים שפונות לוועדות להפסקת הריון. בחלק מהמוסדות שנבדקו אין בכלל חומרי הסברה, ובחלק מהמוסדות היה מידע חסר או מידע רק בשפה העברית . בנוסף , לא ניתן לפונה לוועדה מספיק זמן לקבל החלטה שמבוססת על המידע שנמסר לה ולקיים התייעצות לפני שהיא מתבקשת לחתום על טופס ההסכמה .

מבקר המדינה ממליץ כי בנוגע לחוסר במידע נגיש, ביחס לכך שכשליש מאישורי הוועדות ניתנים לנשים שאינן ילידות ישראל, על משרד הבריאות לעשות את כל הפעולות הדרושות כדי שחומרי ההסברה והטפסים בכל המוסדות יהיו נגישים גם לנשים שאינן דוברות עברית, אם דרך תרגום לערבית , רוסית ואנגלית , ואם בדרך אחרת. בנוסף , על משרד הבריאות לבחון את האפשרות להרחיב את הנחיותיו גם לאמהרית . כמו כן, על משרד הבריאות לוודא כי כל המוסדות , כולל המוסדות הפרטיים , מודעים לחובתם להעניק מידע מלא לפונות . "בפן הבירוקרטי , המבקר מתייחס לכך שחלק מהמוסדות דורשים מנשים שוועדה אחרת כבר אישרה והפנתה אותם למוסד אחר לעבור עוד ועדה. ואולם , בביקורת עלה שיש מוסדות הדורשים מנשים , שבקשתן כבר אושרה במוסד מורשה אחר, ושהופנו אליהם לצורך ביצוע התהליך , לעבור ועדה נוספת גם אצלם , ואינם מסתפקים באישור שכבר קיבלה האישה . כך נמצא במאיר בכפר סבא, במרכז הרפואי אסף הרופא , במקרה אחד שעלה בזמן הביקורת במרכז הרפואי הממשלתי הלל יפה, בשיבא בתל השומר – כל בקשה נידונה בשנית , ובמידת הצורך מוגשת שוב לוועדה ." (מתוך הדו"ח )

מעקש בירוקרטי נוסף שצריכות הנשים להתמודד איתו הוא השתתפות קופת החולים בתשלום רק בדיעבד. נשים רבות זכאיות להשתתפות של קופת החולים בהוצאות , אך הן צריכות לשלם את כל הסכום ואחר כך לקחת טופס מבית החולים , להעביר אותו לקופ"ח ואז לקבל את ההחזר . בנוסף , חלק מהמוסדות דורשים חוות דעת על מצבה הנפשי של האישה מפסיכיאטר של המוסד , חלק מבקשים חוות דעת חיצונית, חלק מסתפקים בחוות דעת של רופא המשפחה וחלק בהצהרה של האישה על מצבה הנפשי . על פי דו"ח המבקר כ-50% מהנשים זכאיות להחזר על התשלום אבל אופן הבקשה מסורבל ומקשה עליהן לקבל את ההחזר .

המלצת המבקר לתיקון ליקוי זה היא שעל משרד הבריאות להסדיר בנוהל מקיף את ההליך לאישור הפסקת היריון, לפשט אותו ולהקל את הנטל הבירוקרטי על הנשים . בנוסף , על משרד הבריאות לוודא כי המוסדות מיישמים את הנוהל כלשונו .

היבט נוסף בו נמצאו ליקויים הוא חינוך והסברה למניעת הריונות לא מתוכננים. רבים מבני הנוער לא מודעים לשימוש באמצעי מניעה, פחות מחצי מהיועצות העבירו תכנים בנושא קיום יחסי מין ושימוש באמצעי מניעה, ורק כשליש העבירו תכנים בנושא מניעת מחלות מין ואיידס . נוסף על כך, בתכנית "כישורי חיים" המועברת בחטיבת הביניים אין שיעורים ייעודיים על שימוש באמצעי מניעה ומניעת מחלות מין. בנוסף , משרד הבריאות לא הנחה את המוסדות למסור לפונות לוועדות מידע בנושא השימוש באמצעי מניעה, למרות שבקרב 38%-22% מהפונות זו לא הפסקת ההיריון הראשונה . על פי נתוני הלמ"ס , מדי שנה יש כ-3,800 לידות של נערות עד גיל 19, מתוכן כ-84% נשואות. מספר אישורי הפסקות ההיריון לנערות עד גיל זה הוא כ-2,600 בשנה (כ-13.5% מכלל האישורים של הוועדות ). מחציתן נערות בנות 19, והשאר בנות 18-14 . נתון נוסף הוא העובדה שכ -12% מהפניות של נערות לוועדות היו של נערות בהיריון בלתי מתוכנן חוזר (מתוך דו"ח המבקר ).

ביחס לחוסר המידע בקרב בני נוער, המלצת מבקר המדינה היא שמשרדי הבריאות והחינוך יבינו ויזהו את הסיבות לחוסר הידע בנושא חינוך מיני ובמודעות לצורך בשימוש באמצעים למניעת היריון. על משרדי החינוך והבריאות להכין תכנית להשלמת פערי הידע אצל בני הנוער . בנוסף , על משרד הבריאות , שבידיו הנתונים על נערות שנכנסו להיריון בלתי מתוכנן ונערות שאין זה הריונן הלא מתוכנן הראשון , לשקול לקיים הדרכות פרטניות לאותן נערות ובמקרה הצורך אף להפנותן לסיוע של גורמי המקצוע בקהילה – רופא המשפחה או המחלקה העירונית לשירותים חברתיים. "היריון בלתי מתוכנן אצל בני נוער צעירים הוא על-פי רוב אירוע טראומטי שעלול להוביל לנזקים נפשיים ובריאותיים . חשוב על כן שהמערכת כולה תתגייס לצמצום התופעה . משרד מבקר המדינה מסב את תשומת לבם של משרד הבריאות ומשרד החינוך לכך שקיים חוסר ידע, לפחות בקרב חלק מבני הנוער , בנוגע לחינוך מיני ולשימוש באמצעים למניעת היריון. ראוי שמשרדים אלו יזהו את הסיבות לחוסר הידע ויפעלו להכנת תכנית להשלמת פערי הידע אצל בני הנוער " (מתוך הדו"ח ).

תגובת משרד הבריאות בנוגע לחוסר במידע נגיש מנובמבר 2015: "בימים אלה מסתיימת הרחבת עלון המידע שיימסר לפונות לוועדות , ושהמשרד יעדכן את הנחיותיו בנושא ביוני 2016. בתשובתו למשרד מבקר המדינה מאוקטובר 2015, כתב המרכז הרפואי פוריה שיפנה למשרד הבריאות כדי לקבל חומרי הסברה בשפות שונות".

על הטענה שלעיתים אישה צריכה לעבור מספר ועדות, במשרד הבריאות מסרו כי: "עמדתו המקצועית (של משרד הבריאות ) היא שעל הפסקת ההיריון להתבצע במקום שבו האישה עברה ועדה, אלא אם יש סיבה מיוחדת. עם זאת, יש לאפשר גמישות, כשזו העדפתה של האישה או כשיש סיבה למעבר בין מוסדות. עוד כתב המשרד כי כיוון שמדובר בהחלטה רפואית מורכבת, שיקול הדעת של המוסדות השונים עשוי להיות שונה, ולכן יש היגיון בדרישה לקיים ועדה נוספת במוסד המבצע את הפסקת ההיריון . בתשובתו למשרד מבקר המדינה מנובמבר 2015, כתב המרכז הרפואי אסף הרופא שהם מבצעים הפסקות היריון מאוחרות בדרך שונה ומורכבת יותר מאשר בבתי חולים אחרים, ולכן על צוות בית החולים לוודא שהפעולה מבוצעת בהתוויה רפואית מובהקת".

על הטענה בדבר הסרבול הבירוקרטי שאישה צריכה לעבור כדי לקבל החזר על הוצאות ההליך כתב משרד הבריאות למשרד מבקר המדינה , כי "כיוון שהאישה זכאית למימון התשלום לוועדה רק אם הוועדה אישרה לה לעבור הפסקת היריון, אי אפשר לחייב את הקופות לתת טופס התחייבות מראש, כאשר לפחות בחלק מהמקרים אין הן חייבות במימון הפנייה לוועדה . לגבי פניות של נערות עד גיל 19, שבהן הוועדה מאשרת הפסקות היריון כמעט כדבר שבשגרה , המשרד הנחה את הקופות להנפיק טופס התחייבות לוועדה להפסקת היריון (ללא השתתפות עצמית) לפני הפנייה לוועדה , ואף לנסות להגיע להסכמים עם בתי החולים להתחשבנות ישירה על מנת לחסוך את תהליך הוצאת טופס ההתחייבות מפונות אלה."

על הטענה שבחלק מהמקומות נשים צריכות לקבל חוות דעת של פסיכיאטר כתב משרד הבריאות "שעל פי הנחיותיו הפסקת היריון על בסיס מצב נפשי חייבת להתבסס על חוות דעת מקצועית של פסיכיאטר, אך אין חובה שהוא יהיה מבית החולים בו מתכנסת הוועדה . במסגרת הביקורות שעושה המשרד על הוועדות הוא מעיר לאלו שבהן הנימוק למצבה הנפשי של האישה התקבל על ידי רופא משפחה או עובד סוציאלי."

בנוגע לטענות המועלות בדו"ח על חוסר מידע לבני נוער ונערות שעוברות יותר מהפלה אחת בגלל הריון בלתי מתכונן, כתב משרד הבריאות כי "ביוני 2016 הוא יפרסם חוזר בנושא התוויות מקצועיות לטיפול בנערות הפונות לוועדות להפסקת היריון. לדברי המשרד , העובדות הסוציאליות בוועדות מפנות את הפונות לוועדות בכלל ואת הנערות בפרט למסגרות המתאימות ולרופא נשים, והנושא מופיע גם בעלון ההסבר על הפלות שנמצא בתהליך הרחבה".

על תכניות שאמורות לעבור בקרב בני נוער להעלאת מודעות שימוש באמצעי מניעה כתב משרד הבריאות כי "הוא פועל לקידום בריאות והתנהגות מינית אחראית במספר מישורים, ובכלל זה פעילות של מרפאות המין של לשכות הבריאות , מפגשים עם בני נוער וצעירים להעלאת המודעות שלהם לסיכונים במין ולאימוץ תפיסת מיניות והתנהגות מינית בריאה, הסברה באמצעות שירותים מקוונים ופעילות ייעודית לבני נוער מהקהילה האתיופית . עוד כתב המשרד , שהוא מבצע בקרה בבתי הספר על יישום הנחיותיו ".

תגובת משרד החינוך לליקויים שנמצאו בדו"ח על תכניות שאמורות לעבור בקרב בני נוער לשימוש באמצעי מניעה כתב משרד החינוך כי "בשנת הלימודים החולפת קיבלו 400 יועצות חינוכיות הכשרות בהיקף של 30 שעות בנושא מיניות. עוד כתב משרד החינוך , שבמהלך שנת הלימודים תשע"ו תתקיים ישיבה עם נציגי משרד הבריאות על מנת לבחון שיתופי פעולה אפשריים בעתיד , לקידום חינוך למניעת היריון בלתי מתוכנן בבתי הספר ".

דו"ח מבקר המדינה:חוסר במידע נגיש לפונות לוועדות להפסקת הריון

וועדות_להפסקת_הריון

הריונות_חוזרים

משרד_הבריאות

מדינות_האיחוד

מעקש_בירוקרטי

בריאות_וחינוך

טופס_התחייבות

נערות_לא_מתוכנן

בני_נוער_וצעירים


החל המירוץ למימון חבילת הסיוע . אלה האפשרויות שעל השולחן

חבילת הסיוע של ישראל עוד מקרטעת, אבל הפעולות למימון שלה כבר החלו. ישראל נהנית מתנאים נוחים להגדלת הגרעון , אבל תפיסת עולם שמרנית עלולה לגרור אותה להטלת מסים או קיצוץ בשירותים ובשכר . ואולי הטאבו על הדפסת כסף בדרך לחלוף מן העולם ?. פרשנות

בשני האחרון הוכרזה חבילת הסיוע למשק הישראלי בסך אפשרי של 80 מיליארד שקלים. הסכום הממשי של צעדי הסיוע לאזרחים אמנם צפוי להיות נמוך בהרבה , אך אין ספק שהמדינה צריכה להיערך להוצאה גדולה מקופת המדינה . אז מהיכן יבוא הכסף ? אחרי הדיונים על היקף הסיוע הממשלתי למשק , יתחיל הדיון הבא שילווה אותנו על אופן ההתמודדות עם המשבר : מקורות המימון .

למימון חבילת החילוץ יש מספר אפשרויות: קיצוצים בתקציב המדינה , העלאת מסים, גיוס חוב פנימי או חיצוני, ואופציה ישנה חדשה שחזרה לשולחן : הדפסת כסף. לכל אחת מהן השלכות הרות גורל על עתידה של החברה והכלכלה הישראלית .

לחתוך רגל כדי להציל את היד : קיצוצים בתקציב המדינה

אפשרות אחת, עליה כבר רמזו באוצר , היא מימון החילוץ באמצעות קיצוצים – בשכר במגזר הציבורי או בשירותי רווחה, חינוך או ביטחון לאזרחי ישראל או גם וגם . מדובר ברעיון גרוע במיוחד – פגיעה בשירותים לאזרח או במשכורות של עובדי המגזר הציבורי , בהם הרופאים , האחיות והעובדים הסוציאליים , דווקא בתקופה זו יכולה להיות הרסנית, ואין דרך להצדיקה מלבד אמונה פונדמנטליסטית בחרדה מגרעון . עם היציאה מהמשבר המשק יצטרך עידוד, והקיצוצים יפגעו ללא סיבה במאות אלפי משפחות בישראל . יש לקוות שאופציה זו תרד מהשולחן במהרה .

למסות ציבור כשההכנסות בצניחה חופשית: הטלת מסים חדשים

אפשרות נוספת למימון היא הטלת מסים חדשים, או העלאת מסים קיימים. אופן זה הוא הכי פחות מעשי כי לחלק עצום בציבור אין כעת הכנסות ואינו יכול לעמוד במסים חדשים. לכן, חלק מחבילת החילוץ כולל דחיית מסים ואף פטורים. התזמון הסביר להעלאות מסים הן רק לאחר שהמשק ייחלץ מהמשבר הנוכחי . להטלת מסים יכולה להיות גם השלכה שלילית – לדכא הוצאה וצריכה פרטית, שצריכה להיות מנוע להחלמת הכלכלה . אף על פי כן, ניתן לשקול מיסי רכוש ועושר , שיוטלו רק על אוכלוסיה אמידה במיוחד, באופן שלא יפגע בהתאוששות המשק .

למי אנחנו רוצים להיות חייבים? הגדלת הגרעון

כדי לממן את הוצאותיה , לוקחת הממשלה הלוואות באמצעות אגרות חוב – נייר ערך שמבטיח לרוכש תשואה קבועה מהממשלה לאורך זמן. את זה יכולה הממשלה לעשות בשוק המקומי בישראל בשקלים , או בשוק העולמי במטבע זר. אגרות חוב נחשבות למכשיר השקעה בטוח, ולכן הן חביבות על קרנות פנסיה וביטוח . הן מהוות מרכיב בתיקי השקעה מכל הסוגים למרות תשואה נמוכה יחסית למניות , כאמצעי לפיזור סיכונים. הריבית על אגרות החוב מצטרפת להוצאה הקבועה בתקציב המדינה .

לשאלת תשלומי הריבית משמעות ציבורית ופוליטית : ככל שגיוס הכסף בעבור חילוץ המשק יהיה כרוך בעלויות גבוהות יותר, כך יהיה קל יותר לטעון בעד הפחתת הסיוע והשירותים הרגילים לאזרח , בעבור מי שגם ככה מעוניין בממשלה "שדופה" שלא מגינה על האזרחים .

מעבר לכך , לאגרות החוב יש גם מאפיין של ברית כלכלית-חברתית: מכירת אגרות חוב לקרנות הפנסיה בישראל יכולה לתת להן מרחב נשימה בזמנים בהם שוק ההון לא יציב, ולספק ביטחון גדול יותר לפנסיות שלנו .

ביום שלישי השבוע, למחרת ההכרזה על תכנית הסיוע , שבר החשב הכללי רוני חזקיהו שיא: הוא הנפיק אגרות חוב של ממשלת ישראל בשווי של 5 מיליארד דולר, לטווח של עשר, שלושים ואפילו מאה (!) שנים. במילים אחרות: ישראל לקחה השבוע הלוואה שהחזרתה תימשך עד 2120.

הצלחת ההנפקה של החשב הכללי השבוע מעידה על תנאי החוב המצוינים של ישראל בעת הנוכחית – לישראל אפשרות ללוות בארץ ובעולם בריבית נמוכה מאוד במונחים היסטוריים. למדינה יש מרחב תמרון גדול, והיא יכולה לגייס את הכסף הדרוש לה בלי לסבול מתנאי החזר מכבידים במיוחד. דווקא על רקע זה, יש גם שביקרו את ההחלטה : מדוע להגביר את החשיפה של ממשלת ישראל להלוואות במטבע זר, עליהן יש לה פחות שליטה מאשר הלוואות במטבע מקומי?

על פי מקורות בשוק ההון , הסיבה המרכזית להנפקת החוב בחו"ל היא קושי להתמודד עם גיוס כסף כה גדול בבת אחת בשוק ההון המקומי . הסכנה בביקושים נמוכים לאגרות החוב היא עלייה בריבית שלהן . מצד שני, בנק ישראל עושה מאמצים בשבוע האחרון כדי להוריד את הריבית על אגרות החוב הממשלתיות , ומסמן לממשלה שאין לה מה לחשוש מגיוס בשקלים , כלומר, שהבנק מוכן להדפיס שקלים כדי לתגבר את הביקושים בשוק ההון לאגרות החוב לאחר ההנפקה .

בין אם ההחלטה הייתה מוצדקת או מוטעית, למבנה החוב של ישראל יש משמעויות ארוכות טווח – גובה הסיכון שיש בפנסיה שלנו , ומערכת היחסים שלנו עם גורמים פיננסיים ברחבי העולם .

האופציה שחזרה לשולחן : פשוט להדפיס את הכסף

הצורך הדחוף במזומנים שבו מוצאות את עצמן ממשלות ברחבי העולם מביא לשינוי בתפיסות המקובלות לגבי גיוס חוב. בקרב מובילי המדיניות הכלכלית העולמית מתחיל בשבועות האחרונים לצוף רעיון חדש-ישן, שהפך לטאבו כלכלי בעשורים האחרונים , ובישראל אפילו יצא אל מחוץ לחוק : הדפסת כסף חדש – והזרמתו לתקציב המדינה .

לא מדובר בקולות שוליים. לורנס בון, הכלכלנית הראשית של ארגון ה-OECD, שברה בשבוע שעבר את הכלים המקובלים במחשבה הכלכלית בעשורים האחרונים , וטענה בטור ב'פייננשיאל טיימס' כי אופן ההתמודדות הרצוי עם הדרישות התקציביות העצומות מממשלות העולם הוא מימון ישיר של ההוצאות על ידי הבנקים המרכזיים . יחד עם קריאות דומות מצד כלכלנים מרכזיים נוספים, מדובר בשחיטת אחת הפרות הקדושה של הניאוליברליזם : איסור הדפסת כסף בעבור הממשלה . בישראל תומכים בכך , בין השאר , גם הכלכלן פרופ' ערן ישיב מאוניברסיטת ת"א, והכלכלן הראשי של בנק הפועלים , פרופ' ליאו ליידרמן, שהיה מועמד לנגיד בנק ישראל.

הדפסת כסף היא כלי שהיה נהוג עד לשנות השמונים במדינות המערביות , ונאסר על פי חוק בישראל בשנת 1985, במסגרת 'תכנית הייצוב '. בפשטות , מדובר בכך שהבנק המרכזי קונה אגרות חוב חדשות ישירות מהממשלה . כך, כשהממשלה מחזירה את החוב , היא למעשה מחזירה אותו לבנק המרכזי – או במילים אחרות לעצמה . אפשר לדמיין את זה כמו צינור מימון ישיר בין הבנק המרכזי לבין הממשלה . הבנק "מדפיס" את השקלים , הממשלה מוציאה ללא עלות ממשית.

היתרון הגדול של שיטה זו היא הפחתת הוצאות הריבית . הצעד הזה מנטרל את הטיעון המרכזי של אלו ששואפים לצמצם את המידה בה הממשלה מגיבה למשבר הכלכלי שנוצר בעקבות התפרצות הקורונה . מתנגדי השיטה טוענים כי היא תגביר את האינפלציה (מה שקשה לראות איך יקרה בטווח זמן הקרוב ), ובעיקר מספרים סיפורי אימה בהם הממשלה "תתמכר" להדפסת כסף, דבר שיוביל לאבדן שליטה במערכת הכלכלית .

בבנק ישראל מתנגדים נחרצות למהלך וקשה לראות מצב שבו מדינת ישראל תהיה הראשונה להפעיל את המנגנון הזה מחדש בטרם יצירת תקדים באחת ממדינות העולם . תכנית החילוץ למשק הוכרזה רק כשבועיים לאחר שרוב מדינות העולם המפותח כבר הכריזו על תכנית אחת או יותר. עם זאת, ברגע שייפרץ הסכר , יכול להיות שהדפסת כסף תהפוך לנורמה החדשה .

כמו בכל העולם , ממשלת ישראל תצטרך להגדיל באופן חסר תקדים את ההוצאה הציבורית כדי להתמודד עם משבר הקורונה . פתיחת צינור ישיר בין בנק ישראל לממשלה תנטרל את טיעון היוקר , ותסייע להימנע מדפוס חשיבה של "שמיכה קצרה", שתספק תירוץ לקיצוצים בעתיד . בין אם דרך הדפסה, או באמצעות גיוס חוב, ממשלת ישראל תצטרך להוציא הרבה כסף ומהר , אם ברצונה למנוע קריסת מערכות מוחלטת במגזר הציבורי והפרטי כאחד .

כלכלת הקורונה:החל המירוץ למימון חבילת הסיוע. אלה האפשרויות שעל השולחן

חבילת_ה_סיוע

מימון_חבילת_ה_סיוע

ה_אפשרויות_ש_על_ה_שולחן

הגדלת_ה_גרעון

תפיסת_עולם_שמרנית

קיצוץ_ב_שירותים_ו_ב_שכר

ה_סכום_ה_ממשי_של_צעדי_ה

תקציב_ה_מדינה

קיצוצים_ב_תקציב_ה_מדינה

ה_חברה_ו_ה_כלכלה_ה_ישראלית

מגזר_ה_ציבורי

פגיעה_ב_שירותים_ל_אזרח

עובדי_ה_מגזר_ה_ציבורי

חלק_עצום_ב_ציבור

שוק_ה_הון_ה_מקומי

שוק_ה_עולמי_ב_מטבע_זר

ה_ריבית_על_אגרות_ה_חוב

קרנות_ה_פנסיה_ב_ישראל

פנסיות_של_נו

ממשלת_ישראל3

הלוואות_ב_מטבע_זר

הלוואות_ב_מטבע_מקומי

ה_צורך_ה_דחוף_ב_מזומנים

ממשלות_ב_רחבי_ה_עולם

עשורים_ה_אחרונים

אחת_ה_פרות_ה_קדושה_של_ה

ה_בנק_ה_מרכזי

מתנגדי_ה_שיטה


היום, לפני 113 שנים, החל רצח העם שגרמניה מכחישה

רצח העם שביצעה גרמניה בעמים הילידים של נמיביה, הקדימו את זוועות המשטר הנאצי , ויש האומרים שהיו לו השראה. לאורך השנים נמנעת גרמניה מלהודות בביצוע רצח העם , לפני שבוע החל בית משפט בארה"ב לדון בתביעה של צאצאי הקרבנות

היום מציינת נמיביה 113 שנה למרד הירואי שנגמר בהשמדת עם. בשבוע שעבר החל בית משפט בניו יורק לדון בתביעה של צאצאי ההררו והנאמה , העמים הגדולים ביותר בקולוניה "דרום מערב אפריקה הגרמנית " שתחומיה חפפו בקירוב את אלה של נמיביה, נגד גרמניה על פשעי הרייך השני . גרמניה, מצידה , מכחישה את הטענות כי השמידה בצורה מתוכננת, מאורגנת ושיטתית את העמים הילידים .

השמדת ההררו והנאמה

החל מסוף שנות השמונים של המאה התשע עשרה שלטו הגרמנים על קולוניה בדרום מערב אפריקה בשטח בו נמצאת היום נמיביה. במקום היו קבוצות שונות של שבטים ילידים, הגדולות מביניהן היו ההררו – קבוצה של כ-75,000 מגדלי בקר והנאמה . השבטים ניסו להתקומם מספר פעמים נגד השלטון הגרמני , ונתקלו ביד קשה.

ניתן להבין זאת מדבריו של מפקד הכוחות הגרמניים שכבשו את המקום , קורט פון פרנסואה, משנת 1888, כי "רק קשיחות חסרת פשרות תוביל להצלחה (בקולוניה )". מושל הקולוניה הגרמנית , תיאודור לוטווין, אמר כי "בעוד 15 שנה לא יישאר הרבה עבור הילידים , אך יש לשמור זאת בסוד , שכן אחרת המהפכה תהיה בלתי נמנעת".

ב-12 בינואר 1904 יצאו בני שבט ההררו , בהנהגת סמואל מההררו , למרד נגד השלטון הקולוניאלי הגרמני . הגרמנים דיכאו את המרד באלימות , ובאוגוסט באותה שנה הביסו כוחותיו של הגנרל הגרמני לותר פון טרוטה את המורדים והבריחו אותם , ואת משפחותיהם , למדבר אומאקה שבמזרח המדינה . ב-4 באוקטובר 1904, כתב פון טרוטה לראש המטה הכללי : "אני מאמין שהאומה צריכה להיות מושמדת כאומה […] אני חושב שעדיף שהאומה תעלם כולה מאשר שתזהם את חיילינו ".

בעקבות דיכוי המרד , החלו שבטים אחרים, למשל שבט הנאמה והמאג'י -מאג'י, לנטוש את הגרמנים ולהתמרד . בני ההררו והנאמה שנכנעו נשלחו למחנות ריכוז. בדרך אליהם מתו כשליש בצמא וברעב . רבים מתו במחנות ממחלות : טיפוס, אבעבועות ומחלות אחרות. עבודת פרך נכפתה עליהם , והם ספגו מכות והצלפות שוט משוביהם .

בני הררו רבים נתלו והנשים נאנסו והיו לשפחות מין. בסך הכול נספו כ-65,000 מבני שבט ההררו (80 אחוזים מבני השבט ) ו-10,000 מבני שבט הנאמה (50 אחוזים מחברי השבט ). הרצח התבצע באמצעות הריגה על ידי הרעבה והרעלה של בארות בני ההררו והנאמה שנלכדו במדבר .

במקביל לרצח העם ההררו והנאמה פרץ במזרח אפריקה הגרמנית מרד המאג'י מאג'י. הגרמנים השיבו גם למרד זה ביד קשה ותגובתם הביאה למותם של 100,000 – 200,000 בני אדם.

מבשרי הרייך השני

הידרדרותה של גרמניה לנאציזם בתחילת שנות השלושים מוכרת לנו היטב. אחרי שש שנות שלטון בהן ביטלו את הדמוקרטיה , רדפו את מתנגדיהם ורצחו אלפי יהודים, החלו הנאצים להשמיד קבוצות שונות של בני אדם באופן שיטתי ומאורגן . רבות דובר על מרכזיותם של היטלר ושל המפלגה הנאצית בביצוע הזוועות , אלא שגרמניה ביצעה פשעים דומים לאלה גם לפני היטלר.

בעשור השני של המאה ה-20, כשהחלו הטורקים להשמיד את הארמנים , היה צבא הקיסר הגרמני שותף למהלך , זאת על אף הגינויים שנשמעו ברייכסטאג על ידי נבחרי ציבור גרמנים.

תמונה שנחשפה באוקטובר 2012, ובה קצינים גרמניים המצטלמים בגאווה עם גולגולות של ארמנים, באתר בו התבצע אחד ממעשי הטבח הגדולים , לא משאירה ספק בנוגע למעורבות הגרמנית . תמונות כאלה ורישומים המעידים על שותפותם של הגרמנים ברצח העם הארמני מוכרים כבר שנים רבות. בשנת 2005 עבר בגרמניה חוק ההכרה ברצח העם הארמני אך גרמניה מסרבת לקחת אחריות על השותפות שלה בפשע הנתעב .

מחקרים חדשים מלמדים כי תורת הגזע הנאצית , רבים מחוקי הגזע ואפילו אופני ההשמדה בהם השתמשו הנאצים מקורם ברצח ההררו והנאמה . החיילים והקצינים ששבו מהקולוניה הרחוקה סיפרו בגאווה לילדיהם על השמדת "השבטים האפריקאים " ואף פרסמו ספרי גבורה בנושא . מספר קצינים שהובילו את ההשמדה אף עמדו בקשר ישיר עם אדולף היטלר והיו ידועים בהשפעתם עליו . ערב פלישת גרמניה לפולין , נאם היטלר בפני קצינים נאצים ואמר את הדברים הבאים :

"להרוג ללא רחמים את כל הגברים , נשים וילדים בני הגזע הפולני או דוברי השפה הפולנית . רק כך נוכל להשיג את מרחב המחיה הדרוש לנו . אחרי הכול – מי מדבר היום על השמדת הארמנים ?"

גרמניה מכחישה

דוח ויטאקר של ארגון האומות המאוחדות הכיר, כבר ב-1985, בכך שהניסיון הגרמני להשמיד את בני ההררו והנאמה היה אחד הניסיונות המוקדמים של רצח עם במאה ה-20. בשנת 1998 ביקר נשיא גרמניה דאז, רומן הרצוג, ביקר בנמיביה והביע חרטה אך לא התנצל באופן רשמי.

רק ב-2004, באירוע לציון 100 שנים לתחילת המרד , התנצלה שרת הסיוע והפיתוח הגרמנית , היידמארי ויצ'ורק-צויל, בשם ממשלת גרמניה והצהירה כי "אנו הגרמנים מקבלים את האחריות ההיסטורית והמוסרית שלנו ואת האשמה ". אלא שהשרה סירבה לנקוב במילה ג'נוסייד (רצח-עם),ובנוסף גרמניה סירבה לשלם פיצויים.

עם זאת, גרמניה מעניקה לנמיביה סיוע כלכלי גדול יותר מלשאר מדינות אפריקה. בין 1990 ל-2004 העבירה גרמניה כחצי מיליארד אירו, ובשנת 2005 הודיעה שרת הסיוע והפיתוח הגרמנית כי גרמניה מוכנה להעביר מדי שנה 20 מליון אירו עד לשנת 2016. בקרב צאצאי ההררו והנאמה , יש הטוענים כי הסיוע הזה מגיע ממשאבים שנשדדו מהם , והולך לממשלת נמיביה בה אינם מיוצגים, שכן לאחר רצח העם נותרו מעטים וחלשים , ומאז שנמיביה זכתה לעצמאות ב-1990 הם מהווים מיעוט זניח במדינה .

תביעה בניו יורק, תערוכה בברלין

בשבוע שעבר החל בית משפט מחוזי במנהטן לדון בתיק שהוגש לו בשנת 2013, בו תובעים צאצאי ההררו והנאמה את גרמניה על פשעיה . התובעים דורשים פיצויים על כך שגרמניה לקחה מהם את אדמותיהם , שמתיישבים גרמנים אנסו את ילדותיהם ונשותיהם והשתמשו בהן כשפחות , ובגברים כעבדים . עוד מאשימה התביעה את גרמניה ברצח כ-100,000 ילידים.

גרמניה, מצידה , טוענת כי לא תשלם פיצויים ישירות לצאצאים , מפני שלא הם סבלו מנחת זרועה . עוד טוענת גרמניה כי לפי הסכמה אליה הגיע עם ממשלת נמיביה, הסיוע הכלכלי שהיא מעניקה למדינה משמש כפיצוי לנזק לעוללה לילידים .

תערוכה חדשה שנפתחה בברלין מציגה את עברה המדמם של גרמניה הקולוניאליסטית . בתערוכה מוצגים בין היתר מכתבים של מיסיונרים גרמנים שהביעו מחאה נגד מחנות הריכוז בהם נכלאו בני ההררו והנאמה . כמו כן, מוצגים בתערוכה תמונות רבות של בני ההררו שעורם דבוק לשלדם והם קשורים בשלשלאות , ששימשו כעבדים עד מותם .

התערוכה מעמתת את הגרמנים עם עברם האפל , שהתחיל הרבה לפני עלייתו של היטלר לשלטון . כעת ניתן לצפות שגרמניה תכריז בקול , שהזוועות שחוללה ביבשת אפריקה הן רצח-עם.

רצח עם:היום, לפני 113 שנים, החל רצח העם שגרמניה מכחישה

רצח_עם_נמיביה

בימש_אמריקאי

ההררו_והנאמה

צאצאי_ההררו_והנאמה

דרום_מערב_אפריקה_הגרמנית

תחומי_נמיביה

קבוצות_שונות_של_שבטים_ילידים

השלטון_הגרמני

קורט_פון_פרנסואה

בני_שבט_ההררו

לותר_פון_טרוטה

בני_הררו_ונאמה_שנכנעו

ילדות_ונשות_הררו_ונאמה

בני_שבט_הנאמה

מרד_המאגי_מאגי

שש_שנות_שלטון

היטלר_והמפלגה_הנאצית

רצח_העם_הארמני

שותפות_הצבא_הגרמני

המעורבות_הגרמנית_ברצח_העם_הארמני

אופני_ההשמדה

חיילים_וקצינים

היידמארי_ויצורק-צויל

סיוע_כלכלי_גרמניה_לנמיביה

ממשלת_נמיביה

תערוכה_בברלין


משפחת מנגיסטו ופעילים יצעדו היום בקריאה להחזיר את אברה הביתה

הצעדה תתקיים בשעות אחה"צ באשקלון . אברה מנגיסטו נמצא בשבי החמאס מזה 948 ימים לאחר שעבר את הגבול בסמוך לזיקים . אחיו של אברה, אילן: "בואו לתמוך במשפחה , צריך ללחוץ על הממשלה שתעשה להשבתו "

זה כבר הפסח השלישי שאברה מנגיסטו אינו יושב עם משפחתו לשולחן הסדר . משפחות רבות בישראל הציבו לצד שולחן החג גם כיסא ריק, המציין את היעדרו של מנגיסטו השבוי זה 948 ימים בשבי החמאס ברצועת עזה. היום תצעד משפחתו באשקלון ברוח חג החירות , יחד עם פעילים נוספים במחאה ובדרישה להשבתו של מנגיסטו.

"אני מזמין את כולם לצעדה היום, לבוא ולתמוך במשפחה , לחזק אותנו ." אילן מנגיסטו, אחיו הגדול של אברה, אמר ל'דבר ראשון'. "לאברה אני מוסר שאנחנו נילחם עד הטיפה האחרונה לשחרורו , ושאנחנו מתגעגעים וחושבים עליו כל הזמן ."

הצעדה תחל בשעה 16:00 ליד חניית האשקלונה , ותסתיים על יד בית המשפחה ברחוב בן עזאי באשקלון , שם תתקיים גם פעילות גרפיטי הקוראת להשבתו של מנגיסטו לחיק משפחתו . הצועדים ילבשו חולצות לבנות ויקיימו במהלך הצעידה שלוש עצירות בהן ישאו בני המשפחה , פעילים ואישי ציבור דברים. במקום ימכרו גם חולצות הקוראות לשחרורו של מנגיסטו, שהכנסותיהן יוקדשו לכיסוי עלויות המאבק .

אברה מנגיסטו מתמודד עם מחלת נפש, שהתפרצה בין היתר בעקבות מותו של אחיו . ב-7 בספטמבר 2014 חצה את גדר המערכת של רצועת עזה, בפרצה סמוכה לחוף זיקים. חיילים שהוקפצו למקום בעקבות המעבר העידו כי היו סבורים על פי מצלמות האבטחה שמדובר באזרח אפריקאי אשר חצה את הגבול . רק שבועיים לאחר המקרה בהתערבות ח"כ פנינה תמנו שטה הגיע מפקד אוגדת עזה לפגוש את המשפחה ההמומה . מאז אמון על התיק יאיר לוטן הממונה על הנעדרים והשבויים במשרד ראש הממשלה . אולם לטענת הפעילים המלווים את המשפחה , לא נעשה די להצלתו של אברה ולשחרורו .

האח אילן אמר, "זה היה הפסח השלישי בלי אברה. האמת שכל יום אנחנו מחכים לו והוא חסר לנו , אבל בחגים זה באמת קשה יותר. אברה עבר שלא בדעתו את הגבול , ואנחנו מצפים מהממשלה שתדאג לאזרחים שלה , לכולם . אחרי הצעדה הזו , הממשלה צריכה לדעת שאנחנו נבוא אליהם . נוח להם שלא מדברים."

מלבד מנגיסטו מוחזקים בידי החמאס שני שבויים נוספים ככל הנראה – הישאם אבו סייד, אזרח אשר חצה את הגבול כשלושה חודשים לפני מנגיסטו, וג'ומעה אברהים אבו גנימה אשר חצה את הגבול ביולי 2016. שניהם ממוצע בדואי ישראלי, ומתמודדים עם מחלות נפש. להבדיל מבשני המקרים הקודמים , במקרה של אבו גנימה מיהרה מדינת ישראל לאשר את פרסום שמו כמו גם את העובדה שחצה את הגדר מרצונו , על רקע של מחלתו הנפשית ובדומה לשני השבויים הקודמים . ייתכן והמטרה הייתה לפגוע באמצעות הסיקור ברשתות הערביות בקמפיין של החמאס , המציג את השבויים כחיילים ישראלים אשר נשבו בקרב .

מלבד השבויים שייתכן שעודם חיים המוחזקים בידי חמאס, מחזיק ארגון הטירור גם בגופותיהם של שני חיילים אשר נפלו בצוק איתן בקיץ 2014 – אורון שאול ז"ל והדר גולדין ז"ל.

אברה מנגיסטו:משפחת מנגיסטו ופעילים יצעדו היום בקריאה להחזיר את אברה הביתה

משפחת_מנגיסטו

רחוב_בן_עזאי

חולצות_ה_קוראות_ל_שחרור_ו_של

גומעה_אברהים_אבו_גנימה


הגדלת החשיפה הפיננסית לחו"ל : טוב או רע לכלכלה הישראלית ?

עמוק בתוך דו"ח היציבות הפיננסית של בנק ישראל מתחבאים גרפים שמספרים משהו מעניין על הכלכלה שלנו : היקף ההון שגויס בחו"ל , בין אם בחוב ובין אם להשקעות במשק , גדל משמעותית. המגמה הזו מייצרת אמנם פיזור סיכונים פיננסיים, אבל מדללת את הכוח האמיתי של המשק . פרשנות

דו"ח היציבות הפיננסית של בנק ישראל למחצית הראשונה של 2018, שפורסם אתמול (רביעי), בישר על מצבה האיתן של הכלכלה הישראלית והסיכון הנמוך למערכות הפיננסיות שלה . בנוסף , ציינו כלכלני בנק ישראל כי גדל הסיכון לזעזוע כלכלי או גיאו-פוליטי שמקורו בחו"ל שעלול להשפיע לרעה על מצב המשק הישראלי . נתון נוסף שהדגישו בבנק ישראל נגע לסיכון הגובר בשוק הנדל"ן .

מעבר לכל אלה, הרחק בעמודים האחרונים של הדו"ח , מתחבאים להם מספר גרפים שמספרים סיפור מעניין ביותר על הכלכלה הישראלית בעשורים האחרונים . בפרק שכותרתו "החוסן הפיננסי של המשק מול חו"ל" מביאים כלכלני בנק ישראל שורה של נתונים, שבמרכזם הגדלת החשיפה הפיננסית של המשק הישראלי לחו"ל . הגדלת החשיפה באה לידי ביטוי הן בהגדלה משמעותית מאוד של הנכסים של המשק הישראלי בחו"ל והן בצמיחה המשמעותית של התחייבויות המשק הישראלי לחו"ל – דהיינו, היקף ההון שגויס בחו"ל בין אם בחוב ובין אם בהשקעות לטובת המשק הישראלי .

על פניו , שני הגרפים הראשונים בחלק הזה של הדו"ח מציגים מצב פנטסטי. על אף שההתחייבויות של המשק הישראלי לחו"ל עלו בשני העשורים האחרונים מ-70 מיליארד דולר לרמה של כמעט 300 מיליארד דולר, מרבית העליה התבטאה בגידול של התחייבויות במכשירי הון בזמן שההתחייבויות במכשירי חוב כמעט ולא גדלו בכלל. במקביל מציג הדו"ח גרף בו ניתן לראות כי יחס החוב החיצוני לתמ"ג ירד באופן דרסטי בשני העשורים האחרונים מרמה של 50% לרמה של 24% בלבד.

הדו"ח של בנק ישראל מדבר על חשיפה פיננסית, כלומר במונחים של חוב, השקעה, וצבירת מט"ח. ברור שלעלייה בחשיפה הפיננסית יש גם ביטויים ריאליים: התלות של המשק הישראלי בייבוא , היקף התעסוקה המבוסס על ייצוא או על פעילות של חברות בינלאומיות וכו' . היקף החשיפה של המשק לשוק הגלובלי הוא כמובן לא רק עניין כלכלי אלא גם תפיסת עולם אידאולוגית.

למה בבנק ישראל מציגים את הנתונים הללו כמגמה חיובית?

העובדה שדווקא ההתחייבויות ההוניות גדלות, ולא החובות , מעידה על כך שהמשק הישראלי מגייס יותר כסף בהשקעות (לדוגמה , גופים זרים הרוכשים מניות ישראליות או משקיעים בחברות ישראליות) לעומת גיוס כסף על ידי חוב (לדוגמה , איגרות חוב של חברות ישראליות) שהיקפו גדל בצורה מתונה ולמעשה קטן באופן משמעותית ביחס לגודל המשק . בבנק ישראל מעדיפים התחייבויות הוניות לעומת התחייבויות בצורת חוב מאחר שבמקרה של משבר ההתחייבויות ההוניות קטנות לעומת ההתחייבויות הנגזרות מגיוס חוב.

כדי לפשט את העניין הזה ניקח לדוגמה חברה ישראלית המייצרת סנדלים תנ"כיות. "סנדלי שרוליק" נקרא לה . בעלי החברה מזהים ביקוש גובר בעולם לסנדלים תנ"כיות ורוצים להגדיל את פעילות החברה ולשם כך הם פונים לגיוס הון בשוק הגלובלי . שתי אפשרויות עומדות בפניהם : גיוס חוב בצורה של הלוואה או אגרות חוב או גיוס הון על ידי הכנסת משקיע שיקבל חלק מהבעלות בחברה . התברר כי סנדלי שרוליק העריכה את המגמות בשוק לא נכון. הביקוש לסנדלים תנ"כיות בעולם צונח דווקא, והקמת המפעל החדש התבררה כרעיון גרוע. המצב הפיננסי של שרוליק התדרדר בצורה קשה. אם חברת הסנדלים שלנו גייסה את הכסף כחוב , היא עדיין חייבת לשלם את אותו החוב עם אותה הריבית . לעומת זאת, אם חברת הסנדלים הכניסה משקיע הוא שותף להפסדים . במקרה של משבר מצב החברה טוב משמעותית אם גייסה כסף ממשקיע ולא לקחה על עצמה חוב.

אבל מה קורה במקרה שהתברר שהחברה זיהתה נכון, הביקוש לסנדלים רק עולה וההשקעה מתבררת כמוצלחת מאוד? במקרה הזה , אם סנדלי שרוליק גייסה הון באמצעות חוב, היא תוכל לשלם את החוב בקלות ותוך זמן קצר. מכאן והלאה הכנסות המפעל החדש נשארות בחברה . אם סנדלי שרוליק גייסה את החוב בעזרת משקיע, הוא מתחלק עם החברה ברווחים ממפעל הסנדלים החדש . כך שלאורך זמן החברה תעביר יותר כסף לגורם חיצוני. בנוסף , הגורם החיצוני הזה , לא מחויב בהכרח לסנדלים של שרוליק, לעובדים , לייצור בישראל וכו' .

את הגדלת ההתחייבויות של המשק הישראלי במכשירי הון ניתן לראות בדוגמאות שונות ומשונות . דוגמה בולטת לעניין היא חברת טבע שהפכה עם הזמן מחברה ישראלית לקונצרן בינלאומי שבעלי המניות שלו מפוזרים בעולם . כשהחברה נקלעה למשבר , אחרי סדרה של רכישות כושלות של חברות אחרות, הישראליוּת שלה לא שחקה תפקיד. מפעלים (גם מפעלים רווחיים) נסגרו, ואלפי עובדים מצאו עצמם עומדים בפני פיטורים.

גרף נוסף שמציג בנק ישראל באותו הפרק עוסק בהיקף החוב החיצוני נטו. כלומר החוב החיצוני של המשק בניכוי הנכסים של המשק בחו"ל במכשירי חוב. או בעברית פשוטה כמה אנחנו חייבים בניכוי כמה שחייבים לנו .

השינוי שחל בגרף הזה לאורך 20 השנים האחרונות חד וברור . עד 2002 המשק הישראלי היה משק לווה. בשנת 2002 המאזן התאפס ומאז ועד 2017 הפך המשק הישראלי למשק מלווה בהיקפים הולכים וגדלים . בפשטות , פעם היינו לוקחים כסף מאחרים היום אנחנו נותנים כסף לאחרים .

ב-2017 הגיע עודף הנכסים על ההתחייבויות לרמה של 165 מיליארד שקלים. סך הכל נשמע מצוין. או כמו שכותבים מחברי הדו"ח "מצבו של המשק כמלווה נטו לחו"ל משפר מאוד את מעמדו בעולם ומקטין את עלויות הגיוס שלו במטבע חוץ – אך עלול לחשוף אותו לסיכונים אחרים, כגון סיכוני אשראי וריבית ".

אם פעם המשק הישראלי היה רעב לכסף , וחיפש מקורות מימון, היום המשק הישראלי סובל מעודף כסף. הממשלה הקטינה את החוב שלה ביחס לתוצר . במקביל היא גם הקטינה את הנפקות האג"ח המיועדות לגופים המוסדיים המחזיקים בפנסיות של אזרחי ישראל. החלת פנסיה חובה הגדילה באופן אסטרונומי את היקף החיסכון שהגופים הללו מנהלים, ובהעדר חלופות השקעה בישראל קרנות הפנסיה פונות לשוק ההון ורוכשות אג"ח בחו"ל . האם מדובר בצעד טוב לכלכלה הישראלית ?

מהו חוסן פיננסי אמיתי?

אם נחבר את הגדלת החשיפה לאמירה הראשונית של בנק ישראל על כך ש"לפי ההערכות עלתה ההסתברות לזעזוע כלכלי או גיאו-פוליטי שמקורו בחו"ל , אשר עלול להשפיע לרעה על הפעילות הריאלית והפיננסית במשק ". אפשר להבין שהסכנה הגדולה ביותר לחסכונות הפנסיונים שלנו דווקא נמצאת בחלק שלהן שמושקע מעבר לים .

אבל לא רק החסכונות הפנסיונים שלנו סובלים מהתגברות החשיפה . גם מקומות העבודה שלנו הפכו ליותר ויותר תלויים בתנועת ההון הבינלאומית בשני העשורים האחרונים . משבר הסאב -פריים ב 2008 לא ממש הגיע לישראל , ורק הדים חלשים שלו נשמעו פה. שוק ההון הישראלי לא היה חשוף לו באופן ממשי. מי שנפגע באופן ישיר מהמשבר היו הבנקים שהחזיקו בעודפי התחייבויות שלא היו מגובים בנכסים ריאליים בעלי ערך. הקריסה שלהם גררה אחריה גם את הכלכלה הריאלית בארצות הברית ובעולם כולו .

קשה להעריך עד כמה מגובה עודף הנכסים במכשירי חוב של המשק הישראלי בנכסים ריאליים. אם וכאשר יתרחש המשבר הגלובלי , האם עודף הנכסים הזה שהולך וגדל יתאדה כמו אגרות הסאב פריים? כדי להתחסן מהאפשרות הזו צריכה הממשלה דווקא לעודד את הגופים המוסדיים להשקיע בנכסים ריאליים בישראל . היא יכולה לעשות כך גם בעצמה .

חוסן פיננסי אמיתי לא נגזר רק מעומק נכסי החוב שהמדינה מחזיקה, או מיחס חוב תוצר נמוך, אלא גם מהנכסים האמיתיים שיש לך . כשמדובר בכלכלה של מדינה, אז בתי ספר טובים, כוח אדם מיומן, תעשייה חזקה ותשתיות תחבורה איכותיות – יחד עם משק עצמאי שלא תלוי באופן גורף באנרגיה ומזון מיובאים, הם הנכסים הריאליים שהשקעה בהם גם מחזירה תשואה גבוהה לאורך זמן וגם מחסנת את המשק מפני משברים. מדיניות החשיפה של המשק לחו"ל מייצרת אולי פיזור סיכונים פיננסיים, אבל מדללת את הכוח האמיתי של המשק .

יציבות המשק:הגדלת החשיפה הפיננסית לחו"ל: טוב או רע לכלכלה הישראלית?

ה_חשיפה_ה_פיננסית_של_ה_משק

הגדלת_ה_חשיפה_ה_פיננסית_ל_חול

ה_יציבות_ה_פיננסית

ה_הון_ש_גויס_ב_חול

היקף_ה_הון_ש_גויס_ב_חול

סיכונים_פיננסיים

פיזור_סיכונים_פיננסיים

כלכלני_בנק_ישראל

זעזוע_כלכלי_או_גיאו_-_פוליטי

ה_סיכון_ל_זעזוע_כלכלי_או_גיאו

עשורים_ה_אחרונים

שורה_של_נתונים

ה_חשיפה_ה_פיננסית

התחייבויות_ה_משק_ה_ישראלי_ל_חול

התחייבויות_ב_מכשירי_הון

ה_התחייבויות_ב_מכשירי_חוב

חברות_ישראליות

גיוס_כסף_על_ידי_חוב

סנדלים_תנכיות

סנדלי_שרוליק

ה_מפעל_ה_חדש

הגדלת_ה_התחייבויות_של_ה_משק_ה

ה_נכסים_של_ה_משק_ב_חול

ניכוי_ה_נכסים_של_ה_משק_ב

מצב_ו_של_ה_משק

גופים_ה_מוסדיים

פנסיות_של_אזרחי_ישראל

חוסן_פיננסי_אמיתי

משבר_ה_סאב_-_פריים

מי_ש_נפגע_ב_אופן_ישיר

נכסים_ריאליים_בעלי_ערך

בתי_ספר_טובים__כוח_אדם_מיומן


בת 20 קפצה מרכב נוסע, בזמן ששהתה בו עם בן זוגה

על פי הודעת המשטרה , הצעירה , תושבת בית ג'אן, קפצה בעקבות ריב שהתגלע בין השניים . היא פונתה לבית החולים בנהריה כשהיא סובלת מחבלות ופציעות בראשה ובפלג גופה העליון . המשטרה פתחה בחקירת נסיבות האירוע

ביום שישי האחרון , בשעות הבוקר נודע כי צעירה בשנות ה-20 לחייה נפצעה והגיעה במצב בינוני-קל למרכז הרפואי לגליל בנהריה , זאת לאחר שקפצה מרכב נוסע באזור צומת בית ג'אן, זאת בעקבות ריב עם בן זוגה שהיה עמה ברכב . עם זאת, בעדות שנתן במשטרה בן הזוג מכחיש קיומו של ויכוח שהוביל למקרה .

הצעירה , שסבלה מחבלות ופציעות בראשה ובפלג גופה העליון , פונתה למרכז הרפואי גליל מערבי בנהריה . מבית החולים נמסר כי הצעירה התאשפזה במצב בינוני-קל.

חוקרי משטרת ישראל פתחו בחקירת המקרה . בשלב זה, המשטרה מאשרת כי ככל הנראה הצעירה קפצה מרכבה תוך כדי נסיעה, על רקע ויכוח עם בן זוגה ששהה עמה ברכב .

על פי דוברות איחוד והצלה , צעירה שנפצעה באורח בינוני עד קשה טופלה על ידי חובשים של איחוד הצלה סניף אשר בסמוך לצומת בית ג'אן. על פי דיווחים של עוברי אורח מדובר בקפיצה/נפילה מרכב תוך כדי נסיעה. הפצועה סובלת מחבלות ופציעות בראשה ובפלג גופה העליון .

ממחלקת הרווחה במועצה מקומית בית ג'אן נמסר כי הצעירה לא הייתה מוכרת לרווחה , וכי לא ידוע על רקע קודם של אלימות בין בני הזוג .

בארץ:בת 20 קפצה מרכב נוסע, בזמן ששהתה בו עם בן זוגה

בית_ה_חולים_ב_נהריה

צומת_בית_גאן


הערת אגב של ליברמן על חוק ההסדרים חשפה את תוכנו

שר האוצר הסביר למה החוק הוא חלק אינטגרלי מהתקציב , אבל אז הוסיף את מה שמודעי אמר עליו ב-1985. המאבק של העבודה ומרצ להקטנת החוק יכולה להחזיר אותו למקומו ההיסטורי הנכון

שר האוצר אביגדור ליברמן התייחס אתמול (שני) לאיום של חברי הכנסת מהעבודה ומרצ , להצביע נגד חוק ההסדרים בקריאה ראשונה, כדי למנוע את הרפורמה בחקלאות , העלאת גיל הפרישה ורשות הרגולציה .

"חוק ההסדרים הוא חלק אינטגרלי מהתקציב ", אמר שר האוצר , "הדיבורים שאפשר להצביע עליהם בנפרד, זה עורבא פרח". ליברמן הסביר שהרפורמות בחוק ההסדרים הם המקור לתקציב : "מי שמכשיל את חוק ההסדרים משאיר את התקציב ללא מקורות. צריך להתייחס לזה כשלם ".

כך נולד חוק ההסדרים , שהתגלה ככלי מאוד יעיל לאורך השנים ".

מה מטרתו האמתית של חוק ההסדרים ? חקיקה משלימה לתקציב המדינה , או מסלול עוקף דיון ציבורי וחקיקה בכנסת ? מובן לכל בר דעת שיש פער בין מטרתו המוצהרת של החוק , לשימוש שנעשה בו בפועל .

חוק ההסדרים שהוגש לאישור הכנסת כולל תיקונים, חוקים ורפורמות מבניות שאין להם שום קשר לתקציב , או קשר רופף ביותר. המשותף לכולם : חקיקה שמגיעה ביוזמת משרד האוצר . רכיבים שאינם תומכים ישירות בתקציב המדינה מקומם לא בחוק , על פי הגדרתו הרשמית .

יש בחוק ההסדרים מספר רפורמות בעלות משמעות תקציבית ישירה כמו שינוי שיטת הדיווח במס הכנסה (שאמורה להגדיל את הכנסות המדינה ), לצד רפורמות שאין להן קשר לתקציב כמו הקמת הרשות לרגולציה או הרפורמה בייבוא . במקרים האלה , "הצעקות " שרוצה ליברמן "לחסוך בכנסת ", הם בעצם ההליך הדמוקרטי של מדינת ישראל, בו למחאת הציבור ולדעת חברי הכנסת יש משמעות.

זו הסיבה שחוק ההסדרים זכה לביקורת ציבורית נוקבת בעבר בכנסת ובבג"צ . אלא שבשנים האחרונות נראה שהחוק עבר נורמליזציה, ולמרות שהשנה מדובר בחוק חריג בהיקפו , הוא גורר מעט מאוד ביקורת באופן יחסי.

האיום של חברי הכנסת מטעם העבודה ומרצ לא לתמוך בחוק ההסדרים , עשוי להחזיר את חוק ההסדרים למקומו ההיסטורי הנכון : השלמת חקיקה בשולי התקציב לטובת טיפול במקורות ישירים.

דעה:הערת אגב של ליברמן על חוק ההסדרים חשפה את תוכנו

הליך_דמוקרטי


פינג-פונג על מיליארד שקלים: ביטוח לאומי מאשים את שירות התעסוקה שמגלגל בחזרה לביטוח הלאומי

מנכ"ל שירות התעסוקה , רמי גראור: "הניסיון לגלגל את האחריות על שירות התעסוקה הוא מביש וחוטא לאמת , אין זה מכבד את שפיגלר ואין זה ראוי למגזר הציבורי ". מנכ"ל הביטוח הלאומי , מאיר שפיגלר: "אבד הכלח על שרות התעסוקה "

מנכ"ל שירות התעסוקה רמי גראור תקף הבוקר (ד') את המוסד לביטוח לאומי וקרא למנכ"ל מאיר שפיגלר לקחת אחריות על תשלומים ששולמו ביתר לאזרחים . "נוכח המחדל וממדיו , אני מצפה ממאיר שפיגלר לגלות מנהיגות ולקחת אחריות על תשלומי היתר שביצע . הוא כשל במבחן המעשה ושילם מיליארד שקל שלא כדין " אמר הבוקר גראור.

מנכ"ל הביטוח הלאומי השיב בהודעה חריפה ביותר בה כתב: "במשבר הקורונה הוכח קבל עם ועדה שאבד הכלח על שרות התעסוקה ויפה יעשה המנכ"ל שלו אם הוא ייטיב לפקוח את עיניו ויפעל להצדיק במעשים את המשך פעילות השרות הנ"ל ".

העימות בין המוסדות הגיע לשיא אחרי שאתמול (שלישי) פורסם כי מאז פרוץ משבר הקורונה שילם הביטוח הלאומי כמיליארד שקלים דמי אבטלה לאזרחים שלא היו זכאים לכך . מנכ"ל הביטוח הלאומי , מאיר שפיגלר הסביר במספר ראיונות לתקשורת כי התשלומים ניתנים על בסיס דיווח שירות התעסוקה .

בשירות התעסוקה לא אהבו את האופן שבו שפיגלר העביר אליהם את האחריות לתשלומי האבטלה העודפים , ומבקשים להדגיש כי הם אמונים על השבת מובטלים למעגל העבודה , ולא על קביעת זכאות לקצבאות .

"תפקידו של שירות התעסוקה הוא לסייע לדורשי עבודה לשוב למעגל העבודה ולסייע לעובדים המעוניינים בכך , לשפר כישוריהם ומיומנויותיהם המקצועיות ", נכתב בהודעה שנשלחה מטעם שירות התעסוקה . "באשר לדמי האבטלה , תפקידו של שירות התעסוקה מסתכם בדיווח למוסד לביטוח הלאומי על המדווחים על עצמם כעל דורשי עבודה ובשל כך תובעים דמי אבטלה או הבטחת הכנסה".

עוד הצביעו בשירות התעסוקה על כך שעוד בתחילת המשבר , הבהיר שפיגלר כי נוכח ריבוי תביעות האבטלה , נוכח הקרבה לליל הסדר , הביטוח הלאומי שילם לכלל התובעים מקדמות בסך 1.6 מיליארד שקלים – אותן הבהיר מראש כי בכוונתו לגבות חזרה ממי שיימצא כי איננו זכאי לדמי אבטלה.

"לא מאוחר לתקן את הטעות , ברגישות המתבקשת " אמר גראור. "הציבור יבין זאת, בפרט מפני ששפיגלר הודיע על כך מראש. הניסיון לגלגל את האחריות על שירות התעסוקה הוא מביש וחוטא לאמת , אין זה מכבד את שפיגלר ואין זה ראוי למגזר הציבורי ".

עוד אמר גראור כי שירות התעסוקה התנגד לאורך כל הדרך למדיניות דמי האבטלה האוטומטיים עד יוני 2021, מתוך תפיסה שמדיניות זו עשויה ליצור נזקים הן לדורשי העבודה והן לשוק העבודה , והציע במקום זאת את אימוץ המודל הגרמני של חל"ת גמיש שיאפשר שילובם מחדש של יותר עובדים בשוק התעסוקה .

תגובת הביטוח הלאומי : "שירות התעסוקה מסיר אחריות ואינו אחראי על דבר"

תגובת הביטוח הלאומי לא אחרה לבוא כשבהודעה שיצאה מטעם מנכ"ל המוסד נכתב: "בדבריו , גראור הוציא את המרצע מהשק , כשחשף את העובדה שלשרות התעסוקה אין שום סמכות והוא בפועל מסיר אחריות ואינו אחראי על דבר. אז נשאלת השאלה הרטורית , מה כן עושה גראור בשרות התעסוקה ? זו שאלה רטורית שאינה דורשת מענה".

באשר לטענה כי מיליארד שקלים עודפים הועברו למובטלים שחזרו לעבודה כתב שפיגלר: "תשלומי היתר שהועברו עומדים על כ- 920 מיליון ש"ח, בממוצע מדובר על כ-2400 ש"ח לאדם שהם כשבועיים דמי אבטלה. החוב , כמו כל חוב אחר, יגבה ברגישות , בהתחשבות ובמידה ויש צורך בפריסת תשלומים – כל ייעשה".

עוד הוסיף שפגילר "הביטוח הלאומי התריע במשך תקופה ארוכה שנתוני שירות התעסוקה על מספר המובטלים בישראל מנופח ומופרז לא תואם את המציאות העובדתית . כיוון שראינו את הפערים בין בקשות האבטלה אצלנו לבינם , הביטוח הלאומי בתיאום עם משרד האוצר , לקח על עצמו לבצע את המטלות של שירות התעסוקה בתחום הפיקוח והבקרה לרבות הצלבת מידעים בין נתוני ודיווחי מעסיקים, דיווחי השכירים , פיתוח מערכת לציבור המשקפת את מצבם התעסוקתי ועוד . בעקבות פעולות אלו, הביטוח הלאומי מנע תשלומי יתר בגובה של 5 מילארד ש"ח נוספים".

בהודעתו מפנה שפיגלר להצעת חוק שניסה הביטוח הלאומי לקדם כדי לחסוך מהמובטלים את ההתייצבות בשירות התעסוקה : "בתאריך 29 לספטמבר ועדת הכספים של הכנסת אישרה הצעת חוק שיזם הביטוח הלאומי בעצה אחת ותיאום עם אגף התקציבים לפיה מובטלים אינם נדרשים להתייצב בשירות התעסוקה אלא אך ורק במערכות הביטוח הלאומי . מר גראור הפעיל את כל האמצעים שעמדו לרשותו על מנת למשוך את החוק ולבטלו . החוק נמשך במהלך הקריאה השנייה והשלישית בכנסת ".

כלכלת הקורונה:פינג-פונג על מיליארד שקלים: ביטוח לאומי מאשים את שירות התעסוקה שמגלגל בחזרה לביטוח הלאומי

מיליארד_שקלים

פינג_-_פונג_על_מיליארד_שקלים

שירות_ה_תעסוקה

ה_ניסיון_לגלגל_את_ה_אחריות_על

מגזר_ה_ציבורי

אזרחים_ששולמו_יתר

הודעה_חריפה_ביותר

משבר_ה_קורונה

דיווח_שירות_ה_תעסוקה

מעגל_ה_עבודה

תפקיד_ו_של_שירות_ה_תעסוקה

מדיניות_דמי_ה_אבטלה_ה_אוטומטיים_עד